Σμύρνη 1919 – Η μυστική αποστολή και οι φόβοι του Βενιζέλου – Δυνατή Ελλάδα\ngeoathanasΔημοσιεύτηκε: 13-08-2020 08:08:26Δημοσιεύτηκε: 2 Μαΐου 2019 21:410\nΗ ελληνική παρουσία στην Μικρά Ασία είχε ιστορία που χανόταν στα βάθη των αιώνων. Η ήττα της Οθωμανικής Αυτοκρατορίας στον Α’ Παγκόσμιο Πόλεμο και η απόφαση των συμμάχων να προχωρήσουν σε εδαφικό διαμελισμό του μεγάλου ασθενούς, έδωσαν στον Βενιζέλο τη δυνατότητα να δημιουργήσει την Ελλάδα των δυο ηπείρων και των πέντε θαλασσών. Στις διαπραγματεύσεις του Συνεδρίου Ειρήνης των Παρισίων (1919-1920), η απόκτηση ερείσματος στην αντίπερα όχθη του Αιγαίου αποτέλεσε βασική προτεραιότητα της ελληνικής διπλωματίας. Η Οθωμανική Αυτοκρατορία διαλυόταν από τους συμμάχους και κάποιος έπρεπε να καλύψει το κενό.\nΟι σύμμαχοι συναίνεσαν στην ελληνική επέκταση στη Μικρά Ασία, διότι αυτό προωθούσε, τη δεδομένη στιγμή, τα στρατηγικά τους συμφέροντα. Ωστόσο, η Ιταλία, έτερος διεκδικητής της Σμύρνης, δεν συναίνεσε σε αυτή την απόφαση. Ο Ελληνικός Στρατός που θα αποβιβαζόταν στη Μικρά Ασία θα ήταν εντολοδόχος του Συνεδρίου Ειρήνης, με καθήκοντα την αποκατάσταση της τάξης και την προστασία των μειονοτικών ομάδων στην περιφέρεια της Σμύρνης. Ο Βενιζέλος δικαιολογούσε την παρουσία του ελληνικού στρατού στη Σμύρνη, πρώτον, ως απόρροια της πολιτικής των Άγγλων και δεύτερον, ως μέσο για τη σωτηρία των ελληνικών πληθυσμών της Μικράς Ασίας.\nΉδη από τον Δεκέμβριο του 1918, ο Βενιζέλος προσπαθούσε να δημιουργήσει ευνοϊκές συνθήκες για μια ενδεχόμενη ελληνική απόβαση στη Μ. Ασία. Στην πρόσφατη αρχειακή έρευνά μας για τη «Μειονοτική πολιτική του Ελευθερίου Βενιζέλου» (εν αναμονή έκδοσης από το Ίδρυμα της Βουλής των Ελλήνων για τη Δημοκρατία και τον Κοινοβουλευτισμό και το Εθνικό Ίδρυμα Ερευνών και Μελετών «Ελευθέριος Κ. Βενιζέλος») φέραμε στο φως τα πραγματικά προβλήματα με τα οποία ήρθε αντιμέτωπος ο Βενιζέλος.\nΣτις 11 Δεκεμβρίου 1918 κατέπλευσε στο λιμάνι της Σμύρνης συμμαχική μοίρα, στην οποία συμμετείχε και το αντιτορπιλικό Λέων με κυβερνήτη τον Ηλία Μαυρουδή. Μαζί του βρισκόταν, ως πολιτικός σύμβουλος της αποστολής, ο βουλευτής Κυκλάδων, Δ. Ζαμάνος.\nΣτα μέλη της αποστολής συγκαταλέγονταν, εκτός από τον Μαυρουδή και τον Ζαμάνο, οι Περικλής Σκέφερης (απεσταλμένος του υπουργείου Εξωτερικών και γνώστης των μικρασιατικών θεμάτων, πρώην υποπρόξενος Σμύρνης), Μιχαήλ Ροδάς (δημοσιογράφος–μετέπειτα διευθυντής Τύπου και λογοκρισίας της ελληνικής αρμοστείας στη Σμύρνη) και ο Μιχαήλ Μακράκης, ο οποίος έφτασε αργότερα και ως Τουρκοκρητικός προσπάθησε να προσεγγίσει την πολυπληθή κοινότητα Τουρκοκρητικών της Σμύρνης. Ο Μαυρουδής και τα υπόλοιπα μέλη της αποστολής λειτούργησαν ως σύνδεσμοι ανάμεσα στο εκεί ομογενές στοιχείο και την ελληνική κυβέρνηση.\nΣκοπός της αποστολής ήταν να καταγράψει από κοντά την κατάσταση στη Μ. Ασία αλλά και να διαφωτίσει τους λαούς της περιοχής σχετικά με τις διαθέσεις της Ελλάδας έναντι των ντόπιων πληθυσμών. Τα μέλη της αποστολής προσπάθησαν να συλλέξουν στοιχεία για τη δυναμική του μικρασιατικού ελληνισμού. Παράλληλα, προσπάθησαν να διαπιστώσουν τις διαθέσεις και των υπόλοιπων στοιχείων της Σμύρνης όπως των Τούρκων, των Αρμενίων, των Εβραίων και των φραγκολεβαντίνων (δυτικών). Η καλλιέργεια αγαθών σχέσεων με τα παραπάνω στοιχεία, προπάντων με τους Τούρκους, αποτελούσε επιτακτική ανάγκη για τα ελληνικά εθνικά συμφέροντα.\nΠρος την κατεύθυνση της δημιουργίας θετικών εντυπώσεων, η ελληνική κυβέρνηση επιχορηγούσε τουρκικές εφημερίδες της Σμύρνης, με σκοπό την καλλιέργεια φιλελληνικού κλίματος. Όλα τα παραπάνω είχαν ως στόχο να προετοιμάσουν το έδαφος για μια ομαλή και άνευ επεισοδίων απόβαση του ελληνικού στρατού στην Σμύρνη.\nΕντολή Βενιζέλου: «Σεβαστείτε τους αλλόθρησκους«!\nΌταν πάρθηκε η απόφαση να καταπλεύσει στο λιμάνι της Σμύρνης συμμαχική μοίρα, στην οποία συμπεριλαμβανόταν και το θωρηκτό «Κιλκίς», ο Βενιζέλος με ένα μακροσκελές τηλεγράφημα προσπάθησε να θέσει τα θεμέλια της ελληνικής πολιτικής έναντι των αλλόθρησκων της Μικράς Ασίας και να προλάβει τη δημιουργία αρνητικών εντυπώσεων.\nΣμύρνη Sporting Club, Μάιος 1919. Η κοσμοπολίτικη Σμύρνη παρακολουθεί την άφιξη του ελληνικού στρατού. Ευγενική παραχώρηση Imperial War Museum για το ντοκιμαντέρ Σμύρνη: H καταστροφή μιας κοσμοπολίτικης πόλης, 1900-1922 Πηγή: www.lifo.gr\nΣύμφωνα, λοιπόν, με τον ίδιο, ο Ελληνικός Στρατός έπρεπε να εγγυηθεί τη ζωή, την τιμή και την περιουσία όχι μόνο των ομογενών αλλά και των αλλόθρησκων κυρίως των μουσουλμάνων. Αυτός ήταν άλλωστε και ο σκοπός της αποστολής του. Ο Έλληνας πρωθυπουργός συνέδεε, σε μεγάλο βαθμό, τη συμπεριφορά του στρατεύματος έναντι των αλλόθρησκων με την επιτυχία του ελληνικού εγχειρήματος.\nΟι προτροπές του Βενιζέλου δεν έμειναν μόνο στη συμπεριφορά των στρατιωτικών οργάνων, αλλά συμπεριλάμβαναν και το ομογενές στοιχείο της Σμύρνης, το οποίο έπρεπε να πειθαρχήσει «προς ημετέρας οδηγίας». Εν ολίγοις, «να αποφύγωσι παν ό,τι δυνάμενον διαταράξη τη δημόσιαν τάξιν. Πάσα διατάραξις της τάξεως, η ευθύνη της οποίας θα αποδοθή εις το ομογενές στοιχείον θα έβλαπτεν ανεπανορθώτως τα εθνικά μας συμφέροντα». Κατά την άποψη του Κρητικού πολιτικού, καθήκον των «ημετέρων» ήταν να διατηρήσουν και να αποκαταστήσουν άριστες σχέσεις με το τουρκικό στοιχείο και την ιταλική παροικία. Ο ρόλος των Ιταλών θα αποδειχτεί καταλυτικός για την παρουσία του ελληνικού στρατού στη Μ. Ασία.\nΙδιαίτερη σημασία έχει η προσπάθεια του Βενιζέλου να μεταδώσει στις ελληνικές αρχές, το πόσο σημαντικό ήταν να μεταστρέψουν την ψυχολογία του μουσουλμανικού πληθυσμού, εξηγώντας τους ότι «το ζήτημα της τύχης της ανατολής θα λυθεί υπό του ευρωπαϊκού Συνεδρίου». Αναφορικά με τη στάση των ελληνικών στρατιωτικών αρχών έναντι των τουρκικών αρχών της πόλης «πρέπει να τηρήσωσιν αγαθάς σχέσεις». Συν τοις άλλοις, οι στρατιωτικοί έπρεπε να «είναι έτοιμοι να συνεργωσθώσιν μετά εγχωρίων αρχών».\nΔιαφαίνεται όμως, μια επιφύλαξη του Βενιζέλου για το αν ήταν ικανή η στρατιωτική ηγεσία από μόνη της να εφαρμόσει την παραπάνω πολιτική και για τον λόγο αυτό τόνιζε ότι έπρεπε να παρίσταται σε όλες τις παραπάνω ενέργειες και πολιτικός σύμβουλος.\nΑπογοητευτικά συμπεράσματα επιτροπής\nΩστόσο, τα συμπεράσματα της πρώτης ελληνικής αποστολής, με επικεφαλής τον Μαυρουδή, δεν ήταν ενθαρρυντικά όσον αφορά τη στάση των αλλογενών στο ενδεχόμενο της κατάληψης της πόλης από τον Ελληνικό Στρατό. Ενδεικτικότερα, «[…] των Τούρκων ο φανατισμός παραμένει αμείωτος και των Λεβαντίνων η δυσμένεια καταφανής […] δεν κατορθώθη ακόμη να κατανοήσωσιν οι Τούρκοι ότι οιαδήποτε ήθελεν είσθαι η λύσις του εδαφικού ζητήματος, λύσις ούτε απ’ αυτών ούτε αφ’ ημών εξαρτώμενη[…]».\nΤα συμπεράσματα της αποστολής προμήνυαν τα όσα θα επακολουθούσαν τα επόμενα χρόνια. Βασική παράμετρος της ψυχολογίας των κατοίκων της πόλης παρέμενε «η εξόγκωσις των παλαιών και προσφάτων παθών». Αναλυτικότερα, «[….]δεν κατορθώθη ακόμη να κατανοήσωσιν οι Τούρκοι ότι συμφέρον έχουσι ν’ αλλάξωσι την αδιάλλακτον πολιτικήν των προς την Ελλάδα και τους Έλληνας, ίνα και το ίδιον συμφέρον εξασφαλίσωσιν». Σύμφωνα, επίσης, με τα συμπεράσματα της αποστολής δεν κατέστη δυνατό να πεισθούν οι Τούρκοι ότι οι περισσότερο ικανοί απ’ αυτούς θα διατηρηθούν στις θέσεις τους μετά την εγκατάσταση των ελληνικών αρχών.\nΔεν κατορθώθηκε, ακόμα, να πεισθούν ότι «μεταβαλλομένου του καθεστώτος το πλείστον των τουρκικών νόμων θέλει παραμείνει επί το πολύ εν ισχύι, ίνα ουδείς κλονισμός, ουδεμία βλάβη επέλθη, εις τα ιδιωτικά συμφέροντα και τας συναλλαγάς των πολιτών[…]». Τέλος, σύμφωνα με τους συντάκτες της έκθεσης, οι Τούρκοι δεν πίστευαν «ούτε εις το φιλελεύθερον ούτε εις το φιλοδίκαιον του πολιτεύματος ημών».\nΑντικρουόμενα τα συμφέροντα των συμμάχων\nΕκτός, όμως, των αντιδράσεων των διαφόρων εθνοτήτων της Σμύρνης, η ελληνική πλευρά είχε να αντιμετωπίσει και τα αντικρουόμενα συμφέροντα των συμμάχων στη Μ. Ασία. Η Ιταλία, έτερος διεκδικητής της Σμύρνης και κάτοχος των Δωδεκανήσων, επιθυμούσε διακαώς να επεκτείνει την επιρροή της, στην ανατολική Μεσόγειο. Επομένως, η ελληνική παρουσία στη Μ. Ασία ερχόταν σε ευθεία σύγκρουση με τα ιταλικά συμφέροντα, γεγονός που έκανε τον Βενιζέλο να ανησυχεί ιδιαίτερα για τον (υπονομευτικό) ρόλο των Ιταλών σε σχέση με την ελληνική παρουσία εκεί.\nΓια παράδειγμα, οι Ιταλοί μετέφεραν στη Σμύρνη χοτζάδες από τη Ρόδο, οι οποίοι προπαγάνδιζαν τα αγαθά της ιταλικής διοίκησης, προτρέποντας τους Τούρκους να ζητήσουν ιταλική προστασία. Μην ξεχνάμε, επίσης, ότι οι σύμμαχοι έδωσαν στον Βενιζέλο, την εντολή απόβασης του ελληνικού στρατού στη Σμύρνη, όταν ο Ιταλός αντιπρόσωπος έλειπε από το τραπέζι των διαπραγματεύσεων.\nΗ ευρωπαϊκή παροικία της Σμύρνης είχε και αυτή τις επιφυλάξεις της για την ελληνική παρουσία στη Μικρά Ασία. Όπως ανέφερε ο Μιχαήλ Ροδάς, οι Λεβαντίνοι «την ελληνικήν κίνησιν την έβλεπον δυσπίστως και δεν εφαντάζοντο ποτέ, ότι ήτο δυνατόν η Ελλάς να καταλάβη την Σμύρνην». Οι Ευρωπαίοι, έχοντας αποσπάσει σημαντικά προνόμια μέσω των διομολογήσεων, είχαν αναπτύξει αξιόλογη οικονομική δραστηριότητα στη Σμύρνη, η οποία ίσως κινδύνευε υπό τη νέα ελληνική διοίκηση. Επίσης, υπέθεταν ότι η ελληνική κυβέρνηση θα υποστήριζε το ήδη οικονομικά ισχυρό και δραστήριο ελληνικό στοιχείο της πόλης σε βάρος των δικών τους οικονομικών συμφερόντων.\nΤο μεγάλο πρόβλημα του Βενιζέλου\nΈναν ακόμα σκόπελο που έπρεπε να αποφύγει ο Βενιζέλος στη προσπάθεια του να κατοχυρώσει τη Σμύρνη ήταν ο ρόλος των ομογενών κατοίκων της. Η στάση τους τον προβλημάτιζε έντονα, περισσότερο και από τη στάση των Τούρκων. Ο Έλληνας πρωθυπουργός εξέφραζε επιφυλάξεις, αν πράγματι οι ομογενείς είχαν καταλάβει το βαθύτερο νόημα και τη σημασία της ιστορικής απόφασης του Συνεδρίου.\nΕν ολίγοις, το πώς θα ερμηνευόταν η παραπάνω απόφαση από το ομογενές στοιχείο. Θα την ερμήνευαν ως πράξη προς την κατεύθυνση της σύσφιξης των σχέσεων τους με τους αλλόφυλους ή ως την αφετηρία της ελληνικής κυριαρχίας επί των αλλοφύλων; Όπως ο ίδιος ανέφερε, «η Ελλάς εκλήθη υπό του Συνεδρίου Ειρήνης να καταλάβη Σμύρνην ίνα ασφαλίση τάξιν».\nΗ ένωση της Σμύρνης με την Ελλάδα δεν έπρεπε να λάβει χαρακτήρα «ούτε εχθρότητος ούτε υπεροψίας απέναντι ουδενός συνοίκων στοιχείων πληθυσμών. Οι συγκεκριμένοι έπρεπε να αντιληφθούν ότι «δεν εορτάζομεν κατάλυσιν ενός ζυγού δια να υποκαταστήσωμεν εις αυτόν την ιδίαν ημών επικράτησιν επί βλάβη άλλων αλλά η ελληνική ελευθερία φέρει όλους ανεξαρτήτως φυλής και θρησκεύματος ισότητα και δικαιοσύνην». Εμπνέοντας εμπιστοσύνη στους αλλόφυλους πληθυσμούς της Σμύρνης, «δεν μένομεν μόνον πιστοί εις αυτήν εθνικήν μας υπόστασιν αλλά και εξυπηρετούμεν άριστα τα υπέρτερα εθνικά συμφέροντα».\nΈνα ακόμα γεγονός που προβλημάτιζε τον Βενιζέλο, σχετικά με την παρουσία της Ελλάδας στη Μικρά Ασία, ήταν η στάση των ελληνικών στρατιωτικών αρχών έναντι κυρίως του τουρκικού στοιχείου της περιοχής. Για τον λόγο αυτό ο Βενιζέλος, λίγες μέρες πριν την απόβαση του ελληνικού στρατού στη Σμύρνη, προέβη σε μια μορφή κατήχησης – διδασκαλίας προς τα στελέχη του στρατού, προσπαθώντας να τους μεταλαμπαδεύσει τις βασικές αρχές της μειονοτικής του πολιτικής.\nΣτα τηλεγραφήματά του προσπαθούσε να σκιαγραφήσει με κάθε λεπτομέρεια το σκηνικό της απόβασης, ώστε να προλάβει τυχόν υπερβάσεις. Επικεντρώθηκε κυρίως στη συμπεριφορά προς τους αλλοεθνείς της πόλης, (Τούρκοι, Εβραίοι, Ευρωπαίοι υπήκοοι), έναντι των οποίων «θα δείξητε δια τη συμπεριφοράς σας ότι ο Ελληνικός Στρατός […] διεκδικεί να ευρίσκεται εις την πρώτην γραμμήν του πολιτισμού. Από την εμπιστοσύνην που θα εμπνεύσητε εις όλα τα ξένα στοιχεία και προ παντός το πολυαριθμώτερον τουρκικόν θα εξαρτηθή εν μεγάλω μέτρω η πραγματοποίησις των εθνικών μας συμφερόντων».\nΟ Βενιζέλος με συνεχή αλληλογραφία με το ελληνικό Υπουργείο Εξωτερικών αλλά και με τους Έλληνες στρατιωτικούς στη Σμύρνη προσπάθησε να «οργανώσει» κάθε πτυχή της επικείμενης απόβασης. Τα τηλεγραφήματά του απέπνεαν μια αγωνία αν η Ελλάδα θα στεκόταν ικανή απέναντι στο πλήρωμα του χρόνου. Η Μεγάλη Ιδέα φαινόταν ότι έπαιρνε σάρκα και οστά και οι Έλληνες καλούνταν να σταθούν στο ύψος των περιστάσεων που επέβαλλε αυτή η μοναδική ιστορική συγκυρία. Ο Κρητικός πολιτικός διατυμπάνιζε σε όλους τους τόνους ότι το όνειρο της Μεγάλης Ιδέας περνούσε μέσα από την ανωτερότητα που επιβαλλόταν να επιδείξουν οι ελληνικοί πληθυσμοί και η ελληνική διοίκηση έναντι των αλλοφύλλων της Μικράς Ασίας.\nΤα σοβαρά εμπόδια\nΟ Έλληνας πρωθυπουργός, όμως, είχε να ξεπεράσει σοβαρά εμπόδια στο δρόμο για τη Σμύρνη.\nΠρώτον, οι υποσχέσεις της κυβέρνησής του για το μέλλον της Σμύρνης υπό ελληνική διοίκηση δεν είχαν πείσει τους μουσουλμάνους, οι οποίοι είχαν χάσει την ψυχολογία του επικυρίαρχου της Ανατολής και έπρεπε να συμφιλιωθούν με την ιδιότητα του υπηκόου της ελληνικής Πολιτείας.\nΚυρίως, όμως, οι μουσουλμάνοι δεν μπόρεσαν να αντιληφθούν ότι μια μελλοντική κατάληψη της Σμύρνης από τον Ελληνικό Στρατό θα λάμβανε χώρα ως συμμαχική εντολή. Εξέλαβαν την απόβαση του ελληνικού στρατού ως ελληνική κατάκτηση της Σμύρνης, γεγονός που πυροδότησε έντονες αντιδράσεις και εθνικιστικό αναβρασμό στο εσωτερικό της τουρκικής κοινωνίας.\nΔεύτερον, ο μικρασιατικός ελληνισμός, αιώνες υποδουλωμένος στην οθωμανική κυριαρχία δεν μπόρεσε να κρύψει τον ενθουσιασμό του για την απελευθέρωσή του. Ο ενθουσιασμός αυτός έφερε στην επιφάνεια τα «πάθη» των προηγούμενων αιώνων. Με άλλα λόγια, οι αλγεινές μνήμες της ελληνοτουρκικής συνύπαρξης, θα αποτελέσουν το βασικότερο εμπόδιο της βενιζελικής μειονοτικής πολιτικής στη Σμύρνη. Αν και ο Βενιζέλος προσπάθησε να καταστεί ο αγγελιοφόρος ενός νέου ελπιδοφόρου μηνύματος για τη συνύπαρξη των δυο λαών –με την Ελλάδα αυτήν τη φορά να έχει τον κυρίαρχο ρόλο– ωστόσο, οι μνήμες των λαών, και από τις δυο πλευρές του Αιγαίου, αποδείχτηκαν πιο ισχυρές.\nΤρίτον, η δράση της Ιταλίας στη Μικρά Ασία θα καθορίσει σε μεγάλο βαθμό την τύχη της μικρασιατικής Ελλάδας. Η ιταλική πλευρά έκανε ό,τι μπορούσε για να υπονομεύσει την ελληνική παρουσία στη Μικρά Ασία. Ο Βενιζέλος προσπάθησε να αδρανοποιήσει την επιρροή και τον ρόλο του ιταλικού παράγοντα, μολαταύτα, οι Ιταλοί ήταν αποφασισμένοι να κάνουν ό,τι περνούσε από το χέρι τους, για να εκδιώξουν την Ελλάδα από την περιοχή.\nΠροκύπτει σαφώς, από τα παραπάνω, ότι οι συνθήκες που επικρατούσαν στη Σμύρνη, πριν την έλευση του ελληνικού στρατού, δεν ευνοούσαν την ελληνική παρουσία στη Μικρά Ασία. Μπορεί το ελληνικό στοιχείο να υποδέχτηκε με ενθουσιασμό την απόβαση του ελληνικού στρατού στην προκυμαία της Σμύρνης, εντούτοις, η πόλη, παραμονές της απόβασης, ήταν ένα ηφαίστειο έτοιμο να εκραγεί. Ακολουθεί το δεύτερο μέρος όπου περιγράφεται η χαρακτηριστική απειθαρχία Ελλήνων αξιωματικών που προκάλεσαν την οργή του Έλληνα πρωθυπουργού.


STAVE Καθρέφτης, σκούρο καφέ, Καθρέπτες Τοίχου | IKEA Κύπρος\nΚωδικός προϊόντος: 798.626.56\nΠλάτος: 160 cmΎψος: 160 cm\nΚαθρέφτης με αυτοκόλλητη ταινία ασφαλείας στην πλάτη. Μειώνεται ο κίνδυνος ζημιών, στην περίπτωση που το γυαλί σπάσει. Ο καθρέφτης μπορεί να γίνει περιστρεφόμενος, εαν επιλέξετε να τον εγκαταστήσετε με τους μεντεσέδες που περιλαμβάνονται.\nΔημιουργήστε τον δικό σας συνδυασμό με 3 καθρέφτες. Οι μεντεσέδες που χρειάζονται για την δημιουργία αυτής της λύσης, περιλαμβάνονται στην συσκευασία του STAVE 40x160 cm. Περιλαμβάνονται τα εξαρτήματα συναρμολόγησης. Τα διαφορετικά υλικά τοίχου, απαιτούν και διαφορετικούς τύπους μηχανισμών στερέωσης. Χρησιμοποιείτε μηχανισμούς, οι οποίοι να είναι οι κατάλληλοι για τους τοίχους του σπιτιού σας, πωλούνται χωριστά.


Δύο νέα μοναδικά προϊόντα για την ενυδάτωση και την εντατική περιποίηση των χεριών κυκλοφορεί στην ελληνική αγορά φαρμακείου η εταιρεία ANAPLASIS. Οι ειδικά σχεδιασμένες κρέμες χεριών της ANAPLASIS περιποιούνται την επιδερμίδα των χεριών που εκτίθεται στο κρύο, αλλά και στις συχνές πλύσεις προκαλώντας ξηρότητα, σκασίματα και ερεθισμούς. Η επιδερμίδα των χεριών καταπονείται ιδιαίτερα τους χειμερινούς μήνες για αυτό και προτείνει δύο άμεσες φυσικές λύσεις.\nΗ Ενυδατική Κρέμα Χεριών με Bio-Αλόη, D-Panthenol και εκχυλίσματα καλέντουλας και χαμομηλιού είναι η ιδανική επιλογή για την καταπολέμηση της ξηρότητας καθώς περιέχει 98,2% φυσικά συστατικά που ενυδατώνουν, χαρίζουν προστασία και απαλότητα στην επιδερμίδα των χεριών. Τα εκχυλίσματα Καλέντουλας, Χαμομηλιού και βιολογικής Αλόης, καταπραϋνουν και αναδομούν τα ταλαιπωρημένα χέρια. Το κερί μέλισσας, το κερί Carnauba και το βούτυρο Καριτέ δημιουργούν ενυδατική ασπίδα προστασίας και απαλότητας, προφυλάσσοντας τα χέρια από την ξηρότητα. Ταυτόχρονα, η Προβιταμίνη Β5 (D-Panthenol) και η βιταμίνη Ε φυτικής προέλευσης, δρουν αντιοξειδωτικά κατά των ελευθέρων ριζών, προλαμβάνοντας την πρόωρη γήρανση των χεριών. Η ενυδατική κρέμα χεριών της ANAPLASIS έχει λεπτόρρευστη υφή, απαλό άρωμα, απορροφάται γρήγορα και συστήνεται για καθημερινή και συχνή χρήση.\nΗ Εντατική Κρέμα Χεριών με ιπποφαές, Bio-Tamanu, κερί μέλισσας και αιθέριο έλαιο ελίχρυσου είναι το πιο κατάλληλο προϊόν για να αντιμετωπίσετε βαριές μορφές ξηρότητας. Διακρίνεται για την εντατική φροντίδα σε χέρια σκασμένα από το κρύο, ταλαιπωρημένα από χειρωνακτικές εργασίες, και απορρυπαντικά. Φροντίζει για την γρηγορότερη αναδόμηση της στιβάδας του δέρματος και δημιουργεί ένα στρώμα προστασίας που «κλειδώνει» την υγρασία και χαρίζει απαλότητα. Τα 97,4% φυσικά συστατικά που περιέχει στοχεύουν στην γρηγορότερη επαναφορά του δέρματος στην φυσιολογική του κατάσταση και υγρασία. Είναι ενισχυμένη με εκχυλίσματα σπαθόχορτου και ιπποφαούς, έλαιο ροδιού, καθώς και βιολογικό έλαιο Tamanu ψυχρής έκθλιψης. Τα συστατικά αυτά βοηθούν στη γρηγορότερη αποκατάσταση του δέρματος. Η δράση της ενισχύεται από τα αιθέρια έλαια ελίχρυσου και μύρου, γνωστά για τις αναπλαστικές τους ιδιότητες.


Ο πρόεδρος του Σ.Α.Τ.Α., Θύμιος Λυμπερόπουλος αναλύσει στο Taxi&Driver το πώς έχει επηρεάσει η κρίση τον κλάδο των ταξί και πως βλέπει το μέλλον για τους επαγγελματίες αυτοκινητιστές.\nΕμείς είμαστε μια επιχείρηση με χαρακτήρα δημόσιας χρήσης, πράγμα το οποίο δυστυχώς το κράτος ποτέ δεν έχει κάτσει να συζητήσει εκτενώς, ακόμη και στις καλές εποχές. Οι ταξιτζήδες είναι ένας κλάδος ο οποίος διαμορφώνει άποψη. Γι’αυτό κι έπρεπε να τον χαϊδεύουν μέχρι εκεί που τους παίρνει και μετά να δημιουργούν κοινωνικούς αυτοματισμούς, του τύπου «ο ταξιτζής είναι απατεώνας και κλέφτης». Τελικά, οι απατεώνες ήταν μέσα στα υπουργεία. Φοβόντουσαν τον κλάδο με τη δυναμική που έχει και ακόμα τον φοβούνται. Και γι’αυτό, άλλωστε, έχουμε γλιτώσει, ήθελαν – και θέλουν διαχρονικά- να μας διαλύσουν. Μόνο κατά την εποχή του Κ. Καραμανλή μπήκε μια σειρά και λύσαμε πολλά προβλήματα. Σήμερα είναι πολύ χειρότερα τα πράγματα, γιατί μετά το 2009 επηρεάστηκε πολύ ο κλάδος και όλα άλλαξαν ριζικά με θεσμικές αλλαγές από τον Σωτήρη Χατζηδάκη που ουσιαστικά δεν προστάτευσε ούτε τον ίδιο το νόμο, βάζοντας τα ΙΧ στο έργο χωρίς ασφαλιστικές δικλίδες. Θεωρώ, όμως, ότι τώρα με το νομοσχέδιο που παλεύουμε από το 2015 με τον κ. Σπίρτζη και έχουμε πληροφορίες ότι θα κατατεθεί στη Βουλή μέσα στις επόμενες δύο εβδομάδες ότι θα διορθωθούν τα πράγματα. Είναι πολύ καλό αυτό το νομοσχέδιο.\nΠαρατηρείται, ωστόσο, αρκετή δραστηριότητα στο χώρο των ταξί, αφού πολλά μαγαζιά εμπορίας και ενοικίασης έχουν ανοίξει τα τελευταία χρόνια στην Αττική. Αυτό δεν είναι ενθαρρυντικό για εσάς;\nΘΥΜΙΟΣ ΛΥΜΠΕΡΟΠΟΥΛΟΣ ΣΑΤΑ ΣΥΝΕΝΤΕΥΞΗ


Cellier - Rum Pampero Especial\nRum Pampero Especial\nΤο πρώτο παλαιωμένο ρούμι της Βενεζουέλας.\nΤο Pampero Especial είναι πρωτοπόρο στην ιστορία του ρούμι της Βενεζουέλας. Όρίσε ένα νέο σημείο αναφοράς στην ποιότητα όταν άλλαξε τους νόμους μιας ολόκληρης χώρας. Όταν οι ιδρυτές του Pampero ξεκίνησαν να παλαιώνουν το ρούμι τους σε δρύινα βαρέλια το 1938, το Especial έγινε το πρώτο ρούμι της Βενεζουέλας που χαρακτηρίστηκε επισήμως ως «παλαιωμένο» (añejo). Το ρούμι υποβάλλεται σε τριπλή απόσταξη και τα δρύινα βαρέλια που χρησιμοποιούνται για τη διαδικασία παλαίωσης, είχαν χρησιμοποιηθεί προηγουμένως για τη παλαίωση Bourbon μέχρι και πέντε φορές. Απολαύστε το σκέτο ή σε κοκτέιλ.\nΜύτη: Αρώματα από εσπεριδοειδή και κυρίως λεμόνι με νότες βανίλιας, ξύλου και κουτιού από πούρα.\nΓεύση: Κρεμώδης υφή με μπαχαρικά. Γεύσεις όπως υπερώριμα φρούτα, βανίλια, butterscotch και μέλι μαζί με μια διακριτική καπνικότητα δημιουργούν μια μοναδική πολυπλοκότητα.\nΕπίγευση: Μακριά και πικάντικη. Μια ιδιαίτερη γεύση από τζίντζερ αναδύεται στο φινίρισμα με μια γλυκόπικρη γεύση.\n"A Night In Old Mandalay"\n30ml Pampero Especial Rum\n30ml Pampero blanco\n30ml χυμός πορτοκαλιού\n15 ml χυμός λεμονιού\n90ml Ginger Ale Three Cents\n1 φέτα φλοιού λεμονιού\nΣε ένα shaker μισογεμάτο με παγάκια, συνδυάστε το Pampero Especial, το Pampero blanco, το χυμό πορτοκαλιού και το χυμό λεμονιού και στη συνέχεια ανακινήστε καλά. Σερβίρετε σε ένα ψηλό ποτήρι σχεδόν γεμάτο με παγάκια. Συμπληρώνετε με την ginger ale και γαρνίρετε με τη φέτα του λεμονιού.\nCopyright © 2011-2022 Cellier All rights reserved.


12 ΤΡΟΠΟΙ ΓΙΑ ΝΑ ΜΗΝ ΚΑΤΑΣΤΡΕΨΟΥΜΕ ΤΑ ΠΑΙΔΙΑ ΜΑΣ | Το Ρωμαίικο\nΤο Ρωμαίικο > Παιδεία > 12 ΤΡΟΠΟΙ ΓΙΑ ΝΑ ΜΗΝ ΚΑΤΑΣΤΡΕΨΟΥΜΕ ΤΑ ΠΑΙΔΙΑ ΜΑΣ\n12 ΤΡΟΠΟΙ ΓΙΑ ΝΑ ΜΗΝ ΚΑΤΑΣΤΡΕΨΟΥΜΕ ΤΑ ΠΑΙΔΙΑ ΜΑΣ\nΝα μη δίνουμε στα παιδιά μας ό,τι ζητάνε. Να τους χαλάμε μερικές φορές το χατίρι. Έτσι θα τα βοηθήσουμε, μεγαλώνοντας, να μη τα θέλουν όλα για τον εαυτό τους και ότι δεν έχουν μόνο δικαιώματα.\nΌταν αρχίζουν να ξεστομίζουν βρισιές να τους δείχνουμε τη λύπη μας, να τα συμβουλεύουμε και να τα μαλώνουμε. Έτσι θα τα βοηθήσουμε να καταλάβουν ότι κάνουν λάθος.\nΑς τα βοηθήσουμε να μαθαίνουν από μικρά να πηγαίνουν στην εκκλησία. Ας χάσουν λίγο ύπνο. Μην περιμένουμε να φτάσουν 18 χρονών για να αποφασίσουν μόνα τους.\nΑς τα δίνουμε το καλό παράδειγμα. Αν μας βλέπουν να προσευχόμαστε, να εκκλησιαζόμαστε, να εξομολογούμαστε, τότε περισσότερο θα τα παρακινήσουμε με το παράδειγμά μας και λιγότερο με τα λόγια.\nΑς μην τσακωνόμαστε μπροστά τους. Αργότερα, όταν θα παντρευτούν, θα μας χρωστούν μεγάλη ευγνωμοσύνη.\nΝα μη συμμαζεύουμε ό,τι πετάνε αυτά, βιβλία, ρούχα, παπούτσια. Ας τα βοηθήσουμε πρώτα να μην πετάνε ή κι αν πετάνε, να τα συμμαζεύουν τα ίδια. Θα εξασκηθούν έτσι στην υπευθυνότητα και στην τάξη. Θα μάθουν να φροντίζουν τα ίδια τον εαυτό τους.\nΜην τους δίνουμε όσο χαρτζιλίκι ζητάνε. Πρέπει κι αυτά να μάθουν να στερούνται μερικά πράγματα στη ζωή τους. Πρέπει κι αυτά να μάθουν στην άσκηση και στη φτώχεια, όπως μάθαμε κι εμείς. Η άνεση και η καλοπέραση δεν κάνει καλό σε κανένα.\nΜην τα αφήνουμε να τρώνε ό,τι τους αρέσει, να πίνουν ό,τι τους αρέσει και να έχουν πάντοτε όλες τις ευκολίες. Ας παρουσιάσουμε στα παιδιά μας και τις δυσκολίες της ζωής, για να μάθουν να τις αντιμετωπίζουν από την παιδική τους ηλικία.\nΜην παίρνουμε το μέρος τους μπροστά στους δασκάλους τους και στους γείτονες. Να δεχόμαστε πρόθυμα τις παρατηρήσεις και τις υποδείξεις των άλλων, που είναι για το καλό του παιδιού μας.\nΝα ζητάμε συγγνώμη μεταξύ μας και από τα παιδιά μας, για τα σφάλματα που διαπράττουμε. Έτσι θα μάθουν κι αυτά να ζητάνε συγγνώμη για τα δικά τους σφάλματα.\nΝα καθόμαστε όλοι μαζί στο κοινό οικογενειακό τραπέζι. Ας κάνουμε τον σταυρό μας, την προσευχή μας. Το κοινό τραπέζι ενώνει την οικογένεια και αφήνει βιώματα στην ψυχή του παιδιού μας.\nΑς μάθουμε τα παιδιά μας να ζουν με τον ελληνορθόδοξο τρόπο ζωής. Ας βάλουμε εικόνες, θυμίαμα, καντήλι στα σπίτια μας. Ας χρησιμοποιήσουμε τα μέσα της Θείας Χάριτος.\nΑΣ ΖΗΤΑΜΕ ΔΙΑΡΚΩΣ ΤΗ ΒΟΗΘΕΙΑ ΤΟΥ ΘΕΟΥ!!!!!\nΕπιμέλεια: Παπαδόπουλος Θεόφιλος, Δάσκαλος\nπροηγούμενοΗ ΣΥΝΟΔΙΚΟΤΗΤΑ ΣΤΗΝ ΟΡΘΟΔΟΞΗ ΕΚΚΛΗΣΙΑ / Μητροπολίτου Κυθήρων Σεραφείμ\nεπόμενο«Βόμβα» από την εφευρέτη των mRNA εμβολίων – «Επικίνδυνα» για τους νέους


Σεμινάρια και Παρουσιάσεις TEST – ΚΕΣΕΑ/KESEA\nΣεμινάρια και Παρουσιάσεις TEST\nΙούλιος / Αύγουστος 2020\nΣτέφανη Ευθυμίου – HR executive, TP Servglobal Ltd\nΤο συγκεκριμένο πρόγραμμα ήταν αρκετά χρήσιμο για εμένα και φεύγω από εδώ με αρκετές γνώσεις και εμπειρίες από τις συζητήσεις που είχαμε με την κ. Άννα και τους συναδέλφους.\nΈχω εμπλουτίσει τις γνώσεις μου και κατά τη διάρκεια του έτους θα τα εφαρμόσω. Ευχαριστώ πολύ!\nΡαφαέλλα Σοφοκλέους – Junior HR Operations administrator, Τσιμεντοποιεία Βασιλικού Δημόσια εταιρεία λτδ\nΉταν μια πολύ καλή επιλογή να έρθω στο σεμινάριο αυτό επειδή με βοήθησε να αναπτύξω τις γνώσεις μου στο HR βάσει των καινούριων trends!\nΓεωργία Πραστίτη – HR manager, A. Tsakkarias & Sons ltd\nΘα ήθελα το σεμινάριο αυτό να το παρακολουθήσει και η Διεύθυνση της εταιρείας. Σίγουρα θα μπορέσουν να δουν καλύτερα την σημαντικότητα των καλών προσλήψεων.


ΚΕΠ από Σεπτέμβρη στον Άγιο Κωνσταντίνο - ΣΥΝΕΙΔΗΣΗ\nΣΥΝΕΙΔΗΣΗ › ΚΕΠ από Σεπτέμβρη στον Άγιο Κωνσταντίνο\nΚΕΠ από Σεπτέμβρη στον Άγιο Κωνσταντίνο\nΣΥΝΕΙΔΗΣΗ • 17 Μαΐ 2018 18:19:23 EEST Αγρινιο, Πολιτικα Νεα\n«Τρέχουν» οι διαδικασίες σύμφωνα με την αρμόδια αντιδήμαρχο Όλγα Σαλακίδου – Πιστιώλη\nΜε σκοπό την καλύτερη εξυπηρέτηση και την βελτίωση της ποιότητας ζωής των κατοίκων του Αγρινίου και ιδιαίτερα της ευρύτερης περιοχής, η Δημοτική Αρχή προχωρά στη δημιουργία Κέντρου Εξυπηρέτησης Πολιτών (ΚΕΠ) στο πρώην Δημαρχείο Αγίου Κωνσταντίνου. Η Δημοτική Κοινότητα Αγίου Κωνσταντίνου, αριθμεί περισσότερους από 6.500 κατοίκους και για τον λόγο αυτό στόχος, σύμφωνα με την αρμόδια Αντιδήμαρχο Όλγα Σαλακίδου – Πιστιώλη, είναι τον ερχόμενο Σεπτέμβριο να λειτουργήσει ΚΕΠ στην εν λόγω περιοχή.\nΗ δρομολόγηση του θέματος ξεκίνησε πριν από περίπου δύο χρόνια, με σχετικές αποφάσεις τόσο από το Συμβούλιο της περιοχής, όσο και από το Δημοτικό Συμβούλιο Αγρινίου.\nΗ Αντιδήμαρχος Όλγα Σαλακίδου – Πιστιώλη\n«Οι διαδικασίες «τρέχουν». Αυτή τη στιγμή βρίσκεται προς υπογραφή στον Γενικό Γραμματέα Διοικητικής Ανασυγκρότησης και μετά θα δημοσιευτεί στο ΦΕΚ. Παράλληλα ο Δήμος Αγρινίου ξεκίνησε τις διαδικασίες για την αναμόρφωση του χώρου. Οι μηχανικοί του έχουν επισκεφτεί το παλιό Δημαρχείο που θα στεγαστεί το ΚΕΠ και είναι θέμα ημερών να ξεκινήσουν οι εργασίες. Στόχος μας είναι να λειτουργήσει τον Σεπτέμβριο. Αρχικά το ΚΕΠ θα λειτουργεί μόνο πρωινές ώρες και αν υπάρχει ανάγκη και απογευματινές» τόνισε στη «Σ» η κ. Σαλακίδου – Πιστιώλη.\nΣυνολικά ο Δήμος Αγρινίου διαθέτει 10 ΚΕΠ, ένα στην πόλη του Αγρινίου και τα υπόλοιπα 9 σε Δημοτικές Ενότητες. Από την συγκεκριμένη «διασπορά» διαπιστώθηκε μεγάλη έλλειψη στην περιοχή του Αγίου Κωνσταντίνου και για το λόγο αυτό συγχωνεύτηκαν τα δύο ΚΕΠ που λειτουργούσαν αρχικά στο Αγρίνιο με σκοπό να δημιουργηθεί στη συγκεκριμένη περιοχή.\nΚώστας Χονδρός για την εφημερίδα «Συνείδηση”\nΑγρίνιο: Η Κοίμηση της Θεοτόκου στην Αγία Τριάδα Αγρινίου (ΔΕΙΤΕ ΦΩΤΟ)\nΑγρίνιο: Δύο συλλήψεις για την πυρκαγιά στο βενζινάδικο – Η ανακοίνωση…\nΕπίσκεψη του Κώστα Καραγκούνη στα χωριά της Βορείου Ηπείρου (ΔΕΙΤΕ ΦΩΤΟ)


Deutsche Welle: Η Ρώμη εμμένει στην αύξηση του νέου δανεισμού\nΚυριακή 30 Σεπτεμβρίου 2018, 16:41\nΈκκληση στην ιταλική κυβέρνηση να μην αυξήσει το χρέος της χώρας απευθύνουν ο πρόεδρος της χώρας Σέρτζιο Ματαρέλα και ο διοικητής της κεντρικής τράπεζας Ιγκνάτσιο Βίσκο. Είχαν προηγηθεί οι δηλώσεις του ευρωπαίου επιτρόπου Οικονομικών και Νομισματικών Υποθέσεων Πιέρ Μοσκοβισί, ο οποίος είχε τονίσει ότι το ιταλικό σχέδιο προϋπολογισμού κινείται, όπως όλα δείχνουν, εκτός των κοινά αποδεκτών δημοσιονομικών κανόνων».\nΟ ιταλός πρόεδρος δήλωσε στο ιταλικό πρακτορείο Ansa ότι η «κατάσταση της χώρας απαιτεί «ισοσκελισμένους προϋπολογισμούς και βιώσιμο χρέος». Λίγο αργότερα ο επικεφαλής της κεντρικής Τράπεζας τόνιζε «το χρέος δεν πρέπει να ξεπεράσει το 130% του ΑΕΠ. Η Ιταλία πρέπει να δώσει βάρος σε δημόσιες και ιδιωτικές επενδύσεις και να θέσει υπό έλεγχο τον νέο δανεισμό».


Πολεμικές σκέψεις - Αποψεις | RED LINE\nRED LINE › Ελλαδα › Αποψεις › Πολεμικές σκέψεις\n2022-03-02 15:06:15 EET\nΤο 2016 είχα ταξιδέψει για μια εβδομάδα στην Ουκρανία σε μια προσπάθεια να καταλάβω τι συνέβαινε σε αυτή τη χώρα δύο χρόνια μετά τα γεγονότα του Μαϊντάν, μακριά από τα biases των αντικρουόμενων αφηγήσεων. Τότε υποτίθεται ότι διατηρούνταν η συμφωνία εκεχειρίας του Μινσκ, στην πραγματικότητα όμως ο πόλεμος, στρατιωτικός και διπλωματικός, συνεχιζόταν. Πάνω από 10.000 άτομα είχαν χάσει τη ζωή τους, ήδη χιλιάδες ήταν οι εκτοπισμένοι, η οικονομική κρίση βάθαινε, σε μια μάλλον διχασμένη χώρα με ασθενή εθνική ταυτότητα. «Στην Ουκρανία δεν υπάρχει διαπλοκή πολιτικής και επιχειρηματικής ελίτ, υπάρχει ταύτιση.\nΠολλοί δικαστές έχουν πέντε Πόρσε ο καθένας και βίλες εκατομμυρίων. Το ίδιο και πολλοί βουλευτές, των οποίων ο επίσημος μισθός είναι 300 ευρώ» μου έλεγε τότε ένας δυτικός διπλωμάτης. Οσους αναφερόμασταν τότε, πέρα από τον ρωσικό ιμπεριαλισμό, στην περίσφιγξη της Ρωσίας από το ΝΑΤΟ, στην Ακροδεξιά στην Ουκρανία, στο τάγμα Αζόφ, στον Δεξιό Τομέα, μας κατηγορούσαν ως πουτινικούς, ρωσόφιλους, μπολσεβίκους, αντιευρωπαϊστές και δεν ξέρω εγώ τι άλλο. Κατ’ αναλογία το ίδιο συμβαίνει και τώρα.\nΟ Ουκρανός πρόεδρος Ζελένσκι εκλέχθηκε το 2019 με την υπόσχεση να καταπολεμήσει τη διαφθορά στη χώρα του, αλλά το όνομά του εμφανίστηκε μέχρι και στη λίστα των Panama Papers. Τις τελευταίες μέρες ο ίδιος, εν πολλοίς συνυπεύθυνος για τις εξελίξεις, παρουσιάζεται ως ο ηρωικός πολεμιστής της αντίστασης, στη μάχη του Καλού ενάντια στο απόλυτο Κακό, τον «διαβολικό» Πούτιν.\nΗ ωμή εισβολή της Ρωσίας, οι ανθρώπινες απώλειες και η καταστροφή υποδομών ενισχύουν, όπως ήταν βέβαιο, τον πατριωτισμό των Ουκρανών και τη διεθνή συμπάθεια. Αν κάτι όμως είναι πραγματικά δύσκολο αυτές τις ώρες για έναν παρατηρητή, δεν είναι μόνο να προβλεφθούν η στρατιωτική εξέλιξη του πολέμου, οι μεσοπρόθεσμες και μακροπρόθεσμες συνέπειες σε όλους τους τομείς, αλλά μια πραγματική καταγραφή τού τι πραγματικά συμβαίνει την ώρα που διασταυρώνονται τα πυρά της προπαγάνδας.


Evelin Art: Τι κι αν μεγάλωσα..;\nΤι κι αν μεγάλωσα..;\nΤι κι αν μεγάλωσα κι αν έζησα πολλά μα κι άλλα τόσα να προσπέρασα, ούτε που το κατάλαβα…\nΜου έλεγαν κάποτε φίλοι και γνωστοί πώς στα 30 μόλις φτάσεις κρίση μεγάλη θα σε βρει και τώρα που έφτασα το μόνο που έχω είναι απορία μεγάλη… την έζησα ; τη ζω; Ή μήπως την προσπέρασα; Αυτό που δεν μου είπαν είναι τα συμπτώματα. Θα σταματήσει ο χρόνος ; θα πάψω να ονειρεύομαι; Θα πάψω να χαμογελώ; Τι απ όλα; Βλέπεις κρίση είναι αυτή ,μα εάν πρέπει σώνει και καλά να τη ζήσω τουλάχιστον ας φροντίσω να πάρω προμήθειες. Κι αν δεν τη ζήσω ποτέ; Αυτό σημαίνει πως δεν είμαι φυσιολογική;\nΚαι τώρα που είπα ..τι κι αν μεγάλωσα, αλήθεια άλλαξε τίποτ΄ άλλο εκτός από εμένα ; όλα τα ίδια μένουνε τελικά και όλα εδώ θα μείνουν.\nΤι κι αν μου δώσει ο Θεός και συνεχίσω ακόμη να μεγαλώνω. Τι κι αν αλλάξω εξωτερικά αφού η καρδιά μου θα είναι η ίδια. Τι κι αν περάσουν χρόνια και στιγμές αφού θα λαχταρώ να ζήσω άλλες τόσες .Γι αυτό ας φροντίσω τη καρδιά ,αφού μόνο αυτή είναι που με ακολουθά στις λύπες και τις χαρές μου.\nΓι αυτό ας κλείσω τα μάτια και να την αφήσω να με οδηγήσει.\nΕκείνη ξέρει καλύτερα.\nPosted by evelin art at 17:41\nMCK Nov 5, 2013, 8:50:00 AM\nΌσο μεγαλώνουμε, τα πράγματα δείχνουν λιγότερο και λιγότερα σημαντικά. Δείχνουν, δεν είναι. Αναδιάρθρωση προτεραιοτήτων κάνουμε. Η τάση όλων των εμβίων είναι να στρέφεται παν τα εκεί που οι πιέσεις είναι χαμηλότερες και είναι το φυσιολογικό. Μπορεί το λογικό να είναι πως μέσα από παθήματα μαθαίνουμε να επιβιώνουμε, όμως, λογικό και φυσιολογικό δεν συμφωνούν πάντα και τα περάσματα μας από το ένα στο άλλο είναι οι πτώσεις μας και οι ανατάσεις μας. Ευχαριστώ για τις σκέψεις σου και για το βήμα. Mck.-


Γιόχαν Κρόιφ, η... τσιμινιέρα που έγινε λυτρωτής έθνους '); });\nΓιόχαν Κρόιφ, η... τσιμινιέρα που έγινε λυτρωτής έθνους\nΝΙΚΗ ΜΠΑΚΟΥΛΗ Ν. ΜΠΑΚΟΥΛΗ 25.03.2016 | 10:16\nΣτις 22 Αυγούστου του 1973, την ημέρα που ο εμφανώς εξασθενημένος από την ασθένεια του, Franco πανηγύριζε για την ομάδα του τη Real Madrid, η πτήση 254 της KLM αναμενόταν να προσγειωθεί στη Βαρκελώνη. Ήταν αυτή που μετέφερε τον Hendrik Johannes Cruijff (ή Cruyff όπως αναφερόταν στο μεγαλύτερο διάστημα της καριέρας του από τα διεθνή μέσα) στο αεροδρόμιο Prat, τελικά. Γιατί τον διεκδικούσε και η "βασίλισσα". Εκείνος όμως, επέλεξε τους "μπλαουγκράνα" . "Θυμάμαι εκείνη την ημέρα. Ήταν συγκλονιστική. Το ποδόσφαιρο δεν ήταν ποτέ ένα απλό σπορ στη Βαρκελώνη. Ήταν και πολιτική υπόθεση. Ήταν τρόπος για να ξεχνιέται ο κόσμος. Να αποδρά από την πραγματικότητα. Κάτι από το οποίο μπορούσε να νιώσει υπερηφάνεια. Δυο πράγματα έμειναν στη μνήμη μου και με συνόδευαν πάντα. Κατ' αρχάς, το πλήθος του κόσμου που ήταν στο αεροδρόμιο και μετά η τεράστια ελπίδα και οι προσδοκίες, για όσα μπορούσα να κάνω".\n" Θυμάμαι όταν έπαιζα στην εφηβική ομάδα της Barça, πώς μου έδωσε μια ισχυρή αίσθηση ταυτότητας. Ένιωθα πως ανήκω στην Καταλονία. Αισθανόμασταν χαρούμενοι και μόνο που φορούσαμε την μπλαουγκράνα. Και όμως, αισθανόμασταν σαν να είχαμε οργασμό. Μη σου πω και κάτι περισσότερο. Νιώθαμε ιδιαίτεροι ως άνθρωποι. Στις 11/9 είναι η Εθνική ημέρα της Καταλονίας. Ξέρεις τι γιορτάζουμε στην εθνική μας ημέρα; Μια ήττα. Ποιοι άλλοι θα πανηγύριζαν για μια ήττα τους;". Στις 11 Σεπτεμβρίου του 1714, έληξε η πολιορκία της Βαρκελώνης και σήμανε το τέλος του πολέμου της ισπανικής διαδοχής. Η Καταλονία τάχθηκε στο πλευρό των ηττημένων Αψβούργων και κατακτήθηκε από τη Μαδρίτη. Η 11 Σεπτεμβρίου αποτελεί εθνική εορτή για την Καταλονία στη μνήμη των νεκρών του 1714.\nΗ εικόνα επιστρέφει στο ταξί, με τον Pitarque να ρωτά τον οδηγό " θυμάσαι τις ημέρες του Cruyff;" Ως παίκτη ή ως προπονητή; " Από το 1973 έως τη θητεία του ως προπονητή". Ο οδηγός του εξηγεί πως τότε ήταν μικρός και δεν έχει εικόνες." Ξέρεις πως δεν έχει πει ποτέ μια λέξη στη ζωή του στα καταλανικά; Και θα ήταν τόσο υπέροχο". Του είχαν ζητήσει πολλές φορές να πει έστω μια λέξη. Μια φορά, έδειξε να το σκέφτεται για λίγο, πριν πει "hola"."Ε ντάξει, όμως, ονόμασε το γιο του Jordi και αυτό είναι κάτι που εκτιμώ".\nΚάποτε ο Pitarque, ο κύριος που "ανοίγει" το ντοκιμαντέρ, είχε πει πως βλέπει τους Ισπανούς ως κατακτητές. " Πρέπει να καταλάβετε ότι η κουλτούρα μας ήταν απαγορευμένη για πάρα πολλά χρόνια. Ειδικά στα χρόνια της δικτατορίας του Francisco Franco. Η γλώσσα μας ήταν απαγορευμένη, επίσης. Ήταν η μόνη γλώσσα που είχε απαγορεύσει ο Franco. Μπορούσα να τη μιλήσω μόνο στο σπίτι, με τη μητέρα μου και... στο Camp Nou. Εκεί όλοι μιλούσαμε καταλανικά χωρίς πρόβλημα, ήταν κοινό μυστικό.\nΓεννήθηκα στις 12 Μαρτίου του 1939. Τρεις μήνες νωρίτερα, στις 26/1, οι Εθνικιστές είχαν καταλάβει την Καταλονία. Για τη βάπτιση μου, ο πατέρας μου είχε διαλέξει την εκκλησία El Pilar. Ήθελε να με βαφτίσει στα Καταλανικά. Ο ιερέας του εξήγησε πως αυτό ήταν κάτι που δεν επιτρεπόταν και ότι αν δεν άλλαζε πλάνα, δεν θα γινόταν η βάπτιση. Ο πατέρας μου απάντησε "τότε, δεν θα γίνει. Ή θα την κάνουμε όπως στην Καταλονία ή καθόλου". Τον πιάνουν λυγμοί. " Τελικά, έγινε στα καταλανικά".\nΣυγκρατεί τα δάκρυα του, ξεροβήχει και ακούσει τον δημοσιογράφο να τον ρωτά "πώς οι Καταλανοί απέκτησαν την αίσθηση ότι είναι θύματα;". Εξηγεί πως " μετά τον πόλεμο, ο παππούς μου δούλευε σε δημόσια υπηρεσία, στην περιφέρεια της Καταλονίας και ήταν μέλος της Barça. Του είχαν πει ότι αν θέλει να κρατήσει τη δουλειά του, θα έπρεπε να φύγει από την ομάδα. Η ισπανική κυβέρνηση επέβαλε τις επιθυμίες της πάνω μας, μας φίμωνε".\n" Ναι, το 1973", γελάει.\n" Η Barça ήταν στη χειρότερη κατάσταση από ποτέ. Ήταν... καταστροφή. Ήμασταν τελείως αξιολύπητοι. Και το κερασάκι στην τούρτα ήταν ότι μόλις είχαμε πληρώσει ένα τεράστιο ποσό χρημάτων για τον Cruyff. Δώσαμε τα περισσότερα χρήματα που είχαμε δώσει ποτέ, για έναν παίκτη. Αυτόν τον αδύνατο, λιπόσαρκο, ψηλόλιγνο νεαρό τύπο, που κάπνιζε σαν τσιμινιέρα... Υποτίθετο πως αυτός ο νεαρός θα ήταν ο σωτήρας μας; Ναι λοιπόν, ήταν η λύτρωση μας. Ήμασταν τόσο ευτυχισμένοι που δεν μπορούσαμε να το ξεπεράσουμε. Και ακόμα δεν τον έχουμε ευχαριστήσει, όσο του αξίζει, όσο πρέπει για όσα έκανε για την Καταλονία (κομπιάζει και δακρύζει). Μας έδωσε πίσω την υπερηφάνεια μας".\n" Όταν ήλθε το 1973, πήγαινα σε κάθε ματς. Ήταν φανταστικά. Ήταν εξαιρετικός. Η ταχύτητα του, ο τρόπος που χειριζόταν την μπάλα. Ουδέποτε άλλοτε απήλαυσα το ποδόσφαιρο, όσο όταν έπαιζε στην Barça ο Cruyff. Ένα από τα μεγαλύτερα πράγματα που μας έδωσε ποτέ, ήταν η νίκη επί της Real Madrid, στο Bernabéu. Το 0-5" στην 22η αγωνιστική της λίγκας, στις 17/2 του 1974. " Όχι. Φαντάσου το. Το θυμάμαι σαν να ήταν χθες. Οι φίλοι μου και εγώ ήμασταν "κολλημένοι" στο ραδιόφωνο. Τότε δεν είχαμε τηλεοράσεις. Έπειτα από κάθε γκολ, αγκαλιαζόμασταν και κλαίγαμε από χαρά. Είχαμε μεθύσει από ευφορία και τρέχαμε σαν τρελοί στους δρόμους. Από παντού μπορούσες να ακούσεις κόρνες αυτοκινήτων, τον κόσμο να αποθεώνει την ομάδα, τον Johan". Με αυτό το αποτέλεσμα, το τρόπαιο επέστρεψε στο Camp Nou, έπειτα από 14 χρόνια. Και μάλιστα, χωρίς να χαθεί έστω ένα ματς. Ο Cruyff είχε δηλώσει πως αυτό που του είχε κάνει εντύπωση ήταν πως "ο κόσμος δεν μου έλεγε συγχαρητήρια, αλλά σε ευχαριστούμε. Τότε κατάλαβα το χαρακτήρα των Καταλανών και πώς αντιλαμβάνονταν τα πράγματα".\n" Ήταν σαν όνειρο. Η εκδίκηση ήταν τόσο γλυκιά. Δεν ήταν πικρή. Όχι, όχι, όχι. Ήταν γλυκιά, αγαπημένη εκδίκηση. Είχαμε δώσει σε εκείνους τους μπάσταρδους από τη Μαδρίτη ένα πραγματικό χτύπημα. Και πώς το δώσαμε! Τους ποδοπατήσαμε. Εμείς, η Barça είχαμε φύγει νικητές από τη Μαδρίτη. Ακόμα και σήμερα, όταν σκέφτομαι εκείνη την ημέρα, ανατριχιάζω. Όχι, δείτε. Ήταν πριν πάρα πολλά χρόνια, αλλά ακόμα νιώθω σαν να ήταν μόλις χθες. Νιώσαμε ως Καταλανοί, μέχρι τα μύχια της ψυχής μας. Να πάτε να πνιγείτε στα σκατά, μπάσταρδοι Μαδριλένοι! Οι Καταλονία είχε κερδίσει την ομοσπονδιακή κυβέρνηση στη Μαδρίτη. Και όλα αυτά, χάρη στον Johan Cruyff", τον σωτήρα της Καταλονίας".\n"Μια στιγμή που ήταν χαρακτηριστική του Cruyff είναι αυτή που θα ήθελα να σας παρουσιάσω τώρα. Έγινε στις 20/5 του 1992 και τη θυμάμαι ακόμα καθαρά. Ήταν στο Wembley. Το ματς ήταν στο 111ο λεπτό και έχουμε κερδίσει πέναλτι. Στο τέρμα είναι ο Eusebio". Βάζει κουτιά για να δείξει πού είναι οι διαφημιστικές πινακίδες και πού η θέση του Ολλανδού. "Κοιτά πίσω από τον πάγκο, ο Ronald Koeman, με τη βοήθεια των Bakero και Stoichkov, αναλαμβάνει την εκτέλεση. Γκολ για την Μπαρτσελόνα! Εκείνη τη στιγμή, ο Johan σηκώθηκε, περνά πάνω από τις πινακίδες, πιάνεται το πόδι του και ενώ όλοι πανηγυρίζουν, εκείνος διευθύνει με ηρεμία τα τελευταία 10 λεπτά". Εκείνο το βράδυ έκανε πραγματικότητα το μεγάλο όνειρο των "μπλαουγκράνα": να πατήσουν στην κορυφή της Ευρώπης, με τον Θανάση Κρεκούκια να 'χει γράψει για τη δημιουργία της "dream team", το ποδοσφαιρικό φαινόμενο του Cruijff και την κορυφαία στιγμή της: την άρση τροπαίου στο Wembley.\nΌταν του έκαναν μια ερώτηση και χρειαζόταν το χρόνο του για να σκεφτεί έκανε μια πολύ χαρακτηριστική κίνηση. Έπιανε τη μύτη με την παλάμη του, έπαιρνε μια εισπνοή, έλεγε "αυτό είναι ένα, αλλά..." και συνέχιζε από εκεί. Δεν θα λέγατε πως ήταν ο καλύτερος παίκτης πόκερ. Στον τελευταίο του χρόνο στην Barcelona, έκανε πολύ τακτικά αυτήν την κίνηση. Υπήρχε ένταση, ένα μεγάλο μέρος της το δημιουργούσε ο ίδιος με τον τρόπο που αντιδρούσε σε κάποιες καταστάσεις που ήθελαν πολιτική. Ήταν σαν να έβλεπες τον Νέρωνας να καίει τη Ρώμη, όπως γράφτηκε στα ισπανικά μέσα, με τη διοίκηση να μη του δίνει το χρόνο που χρειαζόταν. Διαφορετικά, ενδεχομένως πάλι η δουλειά του να είχε αποτέλεσμα. Την ημέρα που έφυγε από τη Βαρκελώνη, όλοι αισθάνθηκαν ένα απέραντο κενό. Προκλήθηκε λαϊκή αντίδραση σε όλα τα στρώματα των φιλάθλων της ομάδας, όπως ομολόγησε ο Joan Laporta.\nΧιλιάδες κόσμου έκλαιγε, είχε κυριευθεί από το συναίσθημα. Και εκείνος είχε κυριευθεί από το συναίσθημα. "Σκεφτόμουν πώς θα το κάνω αυτό;". Όταν εμφανίστηκε στον αγωνιστικό χώρο, για να ευχαριστήσει τους φιλάθλους που είχαν παραστεί στην εκδήλωση ("εκείνη τη στιγμή, η χούντα της Βαρκελώνης έμεινε άναυδη. Φοβήθηκε. Δεν ξέρω γιατί. Δεν είμαι σαν και αυτούς"), ως ελάχιστη ένδειξη ευγνωμοσύνης, έγινε ξεκάθαρο ότι είχε γίνει μέρος της πόλης, της ομάδας, της Καταλονίας. Και αυτό δεν θα άλλαζε ποτέ. Δεν θα αλλάξει ποτέ, γιατί κάποια πράγματα ούτε ο θάνατος μπορεί να τα αλλάξει.


The Witcher 3: Πιο δημοφιλές από ποτέ χάρη στη σειρά του Netflix | Techblog.gr\nThe Witcher 3: Πιο δημοφιλές από ποτέ χάρη στη σειρά του Netflix\nΘα περίμενε κανείς ένα παιχνίδι ηλικίας τεσσάρων και πλέον ετών, ειδικά όταν αναφερόμαστε σε single player, ότι θα έχει χάσει πλέον τη δημοτικότητα του. Κάτι που κατά κανόνα ισχύει. Ωστόσο, το The Witcher 3: Wild Hunt αναβίωσε, χάρη στη σειρά “The Witcher” του Netflix, κάνοντας ρεκόρ ταυτόχρονα συνδεδεμένων χρηστών.\nΌταν μία σειρά επανέφερε στο προσκήνιο ένα video game\nΣύμφωνα με το Steam Charts και το SteamDB, που καταγράφουν τα στατιστικά στοιχεία της πλατφόρμας και των παιχνιδιών που φιλοξενεί, η PC έκδοση του The Witcher 3: Wild Hunt είναι πλέον πιο δημοφιλής από ότι ήταν όταν κυκλοφόρησε.\nΤο προηγούμενο ρεκόρ που είχε το The Witcher 3: Wild Hunt ήταν οι 92.268 ταυτόχρονα συνδεδεμένοι χρήστες, τον Μάιο του 2015 που είχε κυκλοφορήσει. Ωστόσο, το βράδυ της 29ης Δεκεμβρίου του 2019 το παιχνίδι ξεπέρασε τους 94.600 ταυτόχρονα συνδεδεμένους χρήστες.\nΓια πολλούς, και όχι άδικα, αυτή η απότομη άνοδος οφείλεται στη σειρά “The Witcher” του Netflix που έκανε πρεμιέρα στις 20 Δεκεμβρίου. Επιπλέον, η CD Projekt Red προσφέρει με μεγάλη έκπτωση το The Witcher 3: Wild Hunt σε όλα τα ηλεκτρονικά καταστήματα και πλατφόρμες.\nΕιδικά για το Steam, η βασική έκδοση είναι στα 8,99€ και αν κάποιος θέλει τη Game of the Year Edition θα πρέπει να πληρώσει 14,99€. Το 70% είναι μία πραγματικά γενναία έκπτωση.\nΌπως και να έχει, πρόκειται για παγκόσμια πρωτιά και κάτι που ίσως δεν συμβεί ποτέ ξανά. Αντίστοιχα, το Netflix έχει κυκλοφορήσει και τη σειρά Castlevania, αλλά όσο ωραία και αν είναι δεν κατάφερε να αναβιώσει τα παιχνίδια του γνωστού franchise.\nΠηγή 1Πηγή 2\nΑπό τα καλύτερα παιχνίδια το The Witcher 3 και η σειρά μια χαρά


την "Φλύαρη Πριγκίπισσα", της Παναγιώτας Στρίκου-Τομοπούλου\nΤα βιβλία τα αγαπώ πολύ, τα παιδικά βιβλία λίγο περισσότερο! Ίσως, επειδή απευθύνονται σε αγνές ψυχούλες, έχοντας πάντοτε ένα όμορφο τέλος και ένα ξεχωριστό μήνυμα να περάσουν. Ένας από τους ελληνικούς εκδοτικούς οίκους, που εγώ ξεχωρίζω, ως μαμά και ως αναγνώστρια, είναι οι εκδόσεις Μεταίχμιο. Η δουλειά τους είναι πάντοτε προσεγμένη, τόσο στην επιμέλεια και το περιεχόμενο του κειμένου (και πιστέψτε με, δεν είναι παντού δεδομένο κάτι τέτοιο), όσο και στην εικονογράφηση, η οποία είναι πολύ υψηλού επιπέδου αισθητικής και ποιότητας (αγαπημένη μας η Ρεμπέκα Ντοτρεμέρ, στην οποία ελπίζουμε να αναφερθούμε σύντομα ).\nΗ σειρά Μικρές Καληνύχτες, μας ήταν γνωστή. Πρόκειται για μικρά, καλογραμμένα βιβλιαράκια, που διαβάζονται εύκολα και πολύ ευχάριστα. Πρόσφατα, έφτασε σε εμάς ένα υπέροχο δείγμα αυτής της δουλειάς. Πρόκειται για την "Φλύαρη Πριγκίπισσα", στην οποία πολλές μαμάδες νηπίων θα αναγνωρίσουν τα μικρά τους. Το περιεχόμενο αφορά σε μια μικρή πριγκίπισσα, που μιλά συνεχώς, ακατάπαυστα και για τα πάντα, χωρίς απαραίτητα να έχει κάτι σημαντικό να πει. Όλα θα αλλάξουν, όταν χάρη σε έναν πραματευτή η πριγκίπισσα θα αρχίσει να διοχετεύει όλη αυτή την ενέργεια, σε άλλου είδους ενδιαφέροντα και τότε θα έχει πραγματικά κάτι να πει, χωρίς, μάλιστα, να χρειαστεί να ξεστομίσει ούτε μία λέξη!\nΠρόκειται για ένα χαρακτηριστικό παράδειγμα του τί μπορεί να γίνει, όταν μία συγγραφέας που έχει κάτι να πει (Παναγιώτα Στρίκου) συναντά μία εικονογράφο με ταλέντο (Ναταλία Καπατσούλια). Υπέροχο παιδικό βιβλίο (όχι απλά παραμύθι), παρά το μικρό μέγεθός του, που απευθύνεται, κατά τη γνώμη μου, σε όλες τις ηλικιακές ομάδες. Το προτείνουμε ανεπιφύλακτα!\nΕτικέτες Μεταίχμιο, Μικρές καληνύχτες, Στρίκου-Τομοπούλου, Φλύαρη πριγκίπισσα


ΘΑΝΟΣ ΕΥΗ koukfamily: Ομιλία του Δαμιανού Βασιλειάδη, στις επετειακές εκδηλώσεις στις 7 Μαϊου 2017, στους μαρτυρικούς Πύργους Εορδαίας (μέρος 2ο)\nΟμιλία του Δαμιανού Βασιλειάδη, στις επετειακές εκδηλώσεις στις 7 Μαϊου 2017, στους μαρτυρικούς Πύργους Εορδαίας (μέρος 2ο)\nσυνεχεια από το 1ο μέρος\nΟι απαράγραπτες οφειλές της Γερμανίας απέναντι στην Ελλάδα και στον Ελληνικό Λαό για όλες αυτές τις καταστροφές, αρπαγές, λεηλασίες και ανθρωποκτονίες αφορούν:\n1. Στις πολεμικές επανορθώσεις, τις οποίες επιδίκασαν οι 19 Συμμαχικές χώρες, στη συνδιάσκεψη των Παρισίων το 1946, να πληρώσει η Γερμανία στην Ελλάδα για τις επιτάξεις, αρπαγές και καταστροφές που προξένησαν τα ναζιστικά στρατεύματα κατοχής στον υλικό και τεχνικό πλούτο της Χώρας και οι οποίες ανέρχονται στο ποσό των 7,1 δισεκατομμυρίων δολαρίων και για τις οποίες δεν έχει δοθεί ούτε ένα μάρκο. Σ’ αυτά τα ποσά δεν υπολογίστηκαν ούτε η ληστεία με το πλαστό γερμανικό μάρκο, ούτε 1,5 τόνος ασήμι και 3,5 τόνοι νικέλιο από το λιώσιμο των κερμάτων, ούτε ο χρυσός της Τράπεζας της Ελλάδας.\n2. Στο δάνειο που συνήψε η Ιταλία και το Γ΄ Ράιχ στις 14 Μαρτίου 1942 από την Ελλάδα και που υπέγραψε ότι θα επιστρέψει με το τέλος του πολέμου, ύψους 3,5 δισεκατομμυρίων δολαρίων και το οποίο δεν έχει επιστρέψει. Ας σημειωθεί ότι το πανίσχυρο Γ’ Ράιχ απ’ όλες τις κατεχόμενες χώρες της Ευρώπης μόνο με την Ελλάδα συνήψε τέτοιο δάνειο\n3. Στις αποζημιώσεις προς τους Έλληνες πολίτες για την αφαίρεση ή και καταστροφή της περιουσίας τους και την αφαίρεση της ανεκτίμητης ανθρώπινης ζωής. Σε 100 ανέρχονται προς το παρόν τα ολοκαυτώματα των μαρτυρικών πόλεων, σε εκατοντάδες οι εκατόμβες των θυσιών στα σκοπευτήρια του θανάτου και στα στρατόπεδα της φρίκης στην Ελλάδα, στη Γερμανία, στην Αυστρία και στην Πολωνία. Οι Γερμανικές Κυβερνήσεις θεωρούν ότι εξόφλησαν δήθεν το χρέος τους απέναντι στις εκατοντάδες χιλιάδες θύματα με το αστείο ποσόν των 115 εκατομμυρίων γερμανικών μάρκων που έδωσαν το 1960, σε μια επαίσχυντη συναλλαγή για την αποφυλάκιση του εγκληματία πολέμου Μέρτεν και την παραπομπή των εγκληματιών πολέμου στη Γερμανία για να δικαστούν από τα Γερμανικά Δικαστήρια. Δεν καταδικάστηκε ούτε ένας.\n4. Στους αρχαιολογικούς θησαυρούς που άρπαξαν από τα μουσεία και από τους αρχαιολογικούς χώρους και έκλεψαν από παράνομες ανασκαφές.\nΚατάλογοι τους έχουν δημοσιευτεί και υπάρχουν στην Αρχαιολογική υπηρεσία, στο Εθνικό Καποδιστριακό Πανεπιστήμιο Αθηνών και στο Υπουργείο Εξωτερικών.\nΜε βάση το τελικό πόρισμα της Διακομματικής Κοινοβουλευτικής Επιτροπής για τη διεκδίκηση των οφειλών της Γερμανίας προς την Ελλάδα στις 28 Ιουλίου 2016, οι συνολικές απαιτήσεις της Ελλάδας ανέρχονται σε 309.498.827.179,51 ευρώ. Σ’ αυτήν περιλαμβάνονται και οι απαιτήσεις από τον Α΄ Παγκόσμιο Πόλεμο, ύψους 9.189.270.837 ευρώ. Η τεκμηρίωση αυτή βασίζεται σε έκθεση της Ειδικής Επιτροπής του Γενικού Λογιστηρίου (ΓΛΚ) με ημερομηνία 30.12.2014 και του Νομικού Συμβουλίου του Κράτους (ΝΣΚ), με ημερομηνία 31.1.2014.\nΑυτές τις απαράγραπτες οφειλές οι κυβερνήσεις της μεταπολεμικής και ενοποιημένης Γερμανίας αρνούνται διαρρήδην να καταβάλουν, άλλοτε με διάφορα γελοία προσχήματα, άλλοτε με την αδιανόητη σιωπή τους και άλλοτε με αναίσχυντα κατηγορηματικά όχι.\nΜπροστά σ’ αυτή την ασύλληπτη αδικία, απέναντι στους νεκρούς και τους συγγενείς τους, είμαστε υποχρεωμένοι να υπενθυμίσουμε στη Γερμανική Κυβέρνηση:\nΠρώτον: Με ποιο δικαίωμα δεν καταβάλλει τις αναμφισβήτητες υποχρεώσεις της απέναντι στην Ελλάδα και στον Ελληνικό λαό; Είναι χαρακτηριστικό ότι η Ιταλία και η Βουλγαρία ξεπλήρωσαν τις υποχρεώσεις τους απέναντι στην Ελλάδα με ελάχιστα ποσά. Δεν είναι παράλογο όμως να έχουν πληρώσει αυτές οι δύο χώρες, που ήρθαν ως κατακτητές στην Ελλάδα, εξαιτίας των Ναζί, και να αυτοεξαιρείται η Γερμανία;\nΔεύτερον: Δεν είναι παράλογο, να έχουν πάρει όλες οι χώρες οι οποίες ενεπλάκησαν σε πόλεμο με το Γ΄ Ράιχ, κατεχόμενες και μη, πολεμικές επανορθώσεις, με νόμιμο ή παράτυπο τρόπο, και η Ελλάδα να εξαιρείται;\nΤρίτον: Με ποιο δικαίωμα η Γερμανία παραβιάζει το διεθνές δίκαιο, την κοινή λογική και την πανανθρώπινη ηθική και αρνείται να επανορθώσει όσα ως εισβολέας και κατακτητής το Γ’ Ράιχ διέπραξε σε βάρος της Ελλάδας και του Λαού της;\nΠέμπτον: Με ποιο δικαίωμα η σημερινή Γερμανία με την απαράδεκτη συμπεριφορά της απέναντι στην Ελλάδα αρνείται να αναγνωρίσει τα εγκλήματα κατά της ανθρωπότητας που διέπραξε στη χώρα μας; Γιατί αρνείται να κατανοήσει ότι όποιος δεν θυμάται την απανθρωπιά και δεν συμβάλει για να απαλείψει τις συνέπειες της, γίνεται και πάλι ευπρόσβλητος σε πλέον μεγαλύτερους και πλέον επώδυνους κινδύνους μετάδοσης των αιτιών που την προκαλούν; Μόνο η συγγνώμη δεν επαρκεί.\nΠαρ’ όλα αυτά ο Ελληνικός Λαός επιμένει να θεωρεί ότι οι απαιτήσεις της Ελλάδας και του Λαού της δεν είναι ΑΙΤΗΜΑ, είναι ανυποχώρητο ΔΙΚΑΙΩΜΑ. Δε ζητιανεύουμε, απαιτούμε η Γερμανία να πληρώσει αυτά που οφείλει στην Ελλάδα, ως χρέος απέναντι στη λογική, στο δίκαιο, στην ιστορία, στον εαυτό της, για να γυρίσει η ίδια την μαύρη σελίδα του ναζισμού, αλλά και στις ψυχές των θυμάτων, τις οποίες τιμούμε σήμερα.\nΟ Γερμανικός Λαός οφείλει να γνωρίζει παρ’ όλα αυτά ότι δεν διακατεχόμεθα από μίσος, ότι στη σκέψη μας και τις ενέργειές μας δεν πρυτανεύει η εκδίκηση για όσα ανήκουστα εγκλήματα έχουν διαπράξει τα ναζιστικά στρατεύματα κατοχής σε βάρος μας. Ούτε εμφορούμεθα από μισαλλοδοξία. Αντίθετα γνώμονάς μας είναι η αποκατάσταση του δικαίου και η ανάπτυξη της φιλίας ανάμεσα στους Λαούς μας.\nΘέλουμε να ελπίζουμε ότι «Η νέα γενιά των Γερμανών δεν θέλει να είναι φορτωμένη με το άγος των ναζιστικών εγκλημάτων και απαιτεί την απόδοση δικαιοσύνης, έστω και μετά από τόσα πολλά χρόνια, όπως τουλάχιστον είχαν δεσμευθεί οι νικητές του πολέμου απέναντι στην χώρα μας». Σ’ αυτή τη μάχη έχουμε και το πόρισμα της διακομματικής κοινοβουλευτικής επιτροπής για τη διεκδίκηση των γερμανικών οφειλών που τεκμηριώνει από κάθε άποψη τις αξιώσεις μας».\nΚαθήκον της Ελληνικής πολιτείας είναι να δικαιώσει τους νεκρούς με το να θέσει το θέμα των οφειλών της Γερμανίας προς την Ελλάδα εδώ και τώρα. Δεν ωφελεί να διακηρύττουμε συνεχώς ότι το θέμα παραμένει ανοιχτό. Και πράγματι για την αλήθεια θα πρέπει να τονίσουμε ότι καμία κυβέρνηση δεν παραιτήθηκε από τις διεκδικήσεις. Όμως αυτό δεν επαρκεί πια.\nΘεωρούμε ότι οι νεκροί μας δεν θα βρουν την ανάπαυση των ψυχών τους , αλλά ούτε και ο ζώντες θα δικαιωθούν και θα απαλλαγούν από την βαριά ευθύνη, γιατί θα είναι υπόλογοι στους νεκρούς, αν η Ελλάδα δεν διεκδικήσει τις οφειλές της Γερμανίας και, αν η Γερμανία δεν αναγνωρίσει έμπρακτα τις οφειλές της. Καθήκον της Ελληνικής πολιτείας είναι να δικαιώσει τους νεκρούς με το να θέσει το θέμα των οφειλών της Γερμανίας προς την Ελλάδα εδώ και τώρα.\nΜια τέτοια στάση προϋποθέτει επιπλέον ένα υψηλό πατριωτικό φρόνημα και όχι ραγιαδοσύνη, γιατί η ιστορία έχει αποδείξει ότι το φρόνημα και η ανδρεία είναι αυτά που νικούν και εξασφαλίζουν την ελευθερία και την ευδαιμονία και όχι πρωταρχικά τα όπλα, σύμφωνα και με τα λόγια του Περικλή στον επιτάφιο, όπου τονίζει εμφαντικά: «…Το εύδαιμον το ελεύθερον, το δ’ ελεύθερον το εύψυχον», δηλαδή η ευδαιμονία προϋποθέτει την ελευθερία και η ελευθερία προϋποθέτει την ανδρεία(5).\nΑυτή είναι η δική μας θέληση. Εάν όμως τα αιτήματα μας με διάφορα απίθανα προσχήματα δεν εισακουστούν, γιατί μερικοί επιδιώκουν να σκεπάσει ο χρόνος με λήθη τα γεγονότα, ματαιοπονούν. Όπως δεν ξεχάσαμε και περιμέναμε σχεδόν μισόν αιώνα να ενοποιηθούν οι δυο Γερμανίες για να αξιώσουμε αυτό που δικαιούμαστε, με την ίδια επιμονή, δηλώνουμε ότι δεν πρόκειται να παραιτηθούμε των όσων δικαιούμαστε. Ας έχουν υπόψην όλοι και η Ελληνική Κυβέρνηση που αδρανεί και η Γερμανική Κυβέρνηση που κωφεύει ότι τα εγκλήματα πολέμου δεν παραγράφονται. Και οι Έλληνες, νεκροί και ζωντανοί δεν παραγράφουν την ιστορία τους.\nΕίναι κανόνας απαράβατος, ότι κανείς δε σε σέβεται και σε υπολογίζει, όταν υποκύπτεις και όταν προσκυνάς ως ραγιάς. Βέβαια για όλα αυτά προϋπόθεση συνιστά η δική μας αξιοπρέπεια και η δική μας στάση και η δική μας αποφασιστικότητα. Οι ξένοι κοιτάζουν τα δικά τους συμφέροντα, όπως κι εμείς θα πρέπει να κοιτάζουμε τα δικά μας, χωρίς να αδικούμε κανέναν, γιατί αυτά που απαιτούμε βασίζονται στις διεθνείς συνθήκες και στο διεθνές δίκαιο.\nΤο ζήτημα των οφειλών της Γερμανίας προς την Ελλάδα αποτελεί ζήτημα ηθικό, νομικό, πολιτικό, ιστορικό. Το ζητούμενο εξακολουθεί να είναι η έμπρακτη απόδοση δικαιοσύνης για τα φοβερά εγκλήματα του Γ’ Ράιχ (εγκλήματα κατά της ανθρωπότητας) κατά της διάρκεια κατοχής της Ελλάδας στον Β΄ Παγκόσμιο Πόλεμο, με την ικανοποίηση που απαιτεί η υλική αποζημίωση, επανόρθωση, αποκατάσταση. Απόδοση δικαιοσύνης ωστόσο και για την σημερινή της στάση απέναντι στην Ελλάδα.\nΚαθήκον ευθύνης απέναντι στους νεκρούς μας, απέναντι στις νέες γενιές, απέναντι στην ιστορία. Το καθήκον της μνήμης είναι να αποδίδεις με την ανάμνηση δικαιοσύνη, η οποία, κατ’ Αριστοτέλη «κρατίστη των αρετών είναι δοκεί… εν δε δικαιοσύνη συλλήβδην πάσ' αρετή εστίν». Δεν είναι λοιπόν τυχαίο ότι ζητούμε δικαίωση των θυμάτων, για να μην επαναληφθούν στο μέλλον εγκλήματα κατά της Ανθρωπότητας. Η έμπρακτη αποκατάσταση της αδικίας από μέρους της Γερμανίας είναι το ζητούμενο.\nΕάν όμως τα δίκαια αιτήματα μας με διάφορα απίθανα προσχήματα δεν εισακουστούν, γιατί μερικοί επιδιώκουν να σκεπάσει ο χρόνος με λήθη τα γεγονότα, ματαιοπονούν. Όπως δεν ξεχάσαμε και περιμέναμε σχεδόν μισόν αιώνα να ενοποιηθούν οι δυο Γερμανίες για να αξιώσουμε αυτό που δικαιούμαστε, με την ίδια επιμονή, δηλώνουμε ρητά και κατηγορηματικά ότι δεν πρόκειται να παραιτηθούμε απ’ όσα δικαιούμαστε και ότι υπάρχει βέβαιη ελπίδα, γιατί στις 22 Οκτωβρίου 2014 το Συνταγματικό Δικαστήριο της Ιταλίας, έβγαλε ιστορική απόφαση που αμφισβητεί ευθέως ότι τα εγκλήματα κατά της ανθρωπότητας, δεν υπάγονται στην ετεροδικία, οπότε ανοίγει μια καινούργια προοπτική για τις διεκδικήσεις.\nΑς έχουν υπ’ όψη όλοι - και η Ελληνική Κυβέρνηση που αδρανεί και η Γερμανική Κυβέρνηση που κωφεύει - ότι τα εγκλήματα πολέμου δεν παραγράφονται. Και οι Έλληνες, νεκροί και ζωντανοί, δεν παραγράφουν την ιστορία τους. Το κίνημα διεκδίκησης δεν θα σταματήσει έως την τελική δικαίωση.\nΠαραπομπή (2ου μέρους)\n5. Θουκυδίδου, Ιστορία, Β΄ (42-43).\nΔιαβάστε για τους μαρτυρικούς Πύργους Εορδαίας ΕΔΩ\nΚατηγορία Θέματος Εθνική Επέτειος, Εθνική Προδοσία, Θέματα Παιδείας, Ιστορικά θεματα, ΜΑΚΕΔΟΝΙΑ, Παγκοσμιοποίηση, Σαν σήμερα


ΕΠΙΓΕΙΑ ΤΗΛΕΟΡΑΣΗ - ΡΑΔΙΟΦΩΝΟ - Ξαφνικά εκτός πρωινού καφέ η Βίκυ Καγιά! στο Lateam.gr\nΞαφνικά εκτός πρωινού καφέ η Βίκυ Καγιά!\nThis is a discussion on Ξαφνικά εκτός πρωινού καφέ η Βίκυ Καγιά! within the ΕΠΙΓΕΙΑ ΤΗΛΕΟΡΑΣΗ - ΡΑΔΙΟΦΩΝΟ forums, part of the ΤΗΛΕΟΡΑΣΗ - ΡΑΔΙΟΦΩΝΟ category; Επιτυγχάνοντας άκρα μυστικότητα το κανάλι του Αμαρουσίου αποφάσισε μέσα στην προηγούμενη εβδομάδα να μην ανανεώσει την εμπιστοσύνη του στη Βίκυ ...\n21-07-2009, 22:17: #1\nΕπιτυγχάνοντας άκρα μυστικότητα το κανάλι του Αμαρουσίου αποφάσισε μέσα στην προηγούμενη εβδομάδα να μην ανανεώσει την εμπιστοσύνη του στη Βίκυ Καγιά για την παρουσίαση της «ναυαρχίδας» των πρωινών εκπομπών. Η είδηση άρχισε να κυκλοφορεί από το βράδυ του Σαββάτου στο διαδίκτυο, ενώ επιβεβαιώθηκε και από δημοσίευμα της εφημερίδας Πρώτο Θέμα την Κυριακή. Η απόφαση του ΑΝΤ1 συνδέεται άμεσα με τα χαμηλά ποσοστά τηλεθέασης που έφερε η Βίκυ Καγιά στο πρώτο «δοκιμαστικό» τρίμηνο στην παρουσίαση του Πρωινού Καφέ.\nΌπως είναι φυσιολογικό με το που ανακοινώθηκε η απόφαση για το «κόψιμο» της Καγιά, άρχισαν να οργιάζουν οι φήμες για τις υποψήφιες αντικαταστάτριές της. Ως φαβορί αυτή τη στιγμή πλασάρονται δυο δυνατά ονόματα του σταθμού, η Τατιάνα Στεφανίδου η οποία πρόσφατα ανανέωσε το συμβόλαιό της και η Ευγενία Μανωλίδου που αποτέλεσε την αποκάλυψη της σαιζόν που μόλις τελείωσε. Όμως κανείς δεν μπορεί να αποκλείσει και μια κίνηση έκπληξη από το κανάλι. Την ίδια στιγμή όλα είναι ρευστά για την ομάδα που θα πλαισιώσει την –όποια- νέα παρουσιάστρια αλλά και το concept της νέας σεζόν για τον «Πρωινό Καφέ».\nΠαρόλα αυτά η Βίκυ Καγιά παραμένει στο κανάλι, έχοντας στα χέρια της συμβόλαιο για ακόμα ενάμιση χρόνο που δύσκολα σπάει. Θεωρείται βέβαιο ότι θα παρουσιάζει το νέο ριάλιτι παιχνίδι «Top model» του σταθμού, το οποίο θα βασίζεται στο δημοφιλές concept του «America’s Next Top Model» με την Tyra Banks (το οποίο στην Ελλάδα προβάλλεται από το ΣΚΑΙ). Η Καγιά θεωρείται ιδανική για τον κεντρικό ρόλο στο νέο αυτό ριάλιτι τόσο λόγω της πορείας της στο χώρο του μόντελινγκ όσο και λόγω των καλών της επιδόσεων στην παρουσίαση των δύο σεζόν του «So You Think You Can Dance».\nΘυμίζουμε ότι ο «Πρωινός Καφές», η ιστορικότερη εκπομπή του είδους, που άνοιξε την κατηγορία που καθιερώθηκε ως «πρωνάδικα» μπήκε σε μια περίοδο κρίσης που ξεκίνησε με την αποχώρηση της Έλενης Μενεγάκη. Τα τρία σχήματα που δοκίμασε ο σταθμός τη σεζόν που πέρασε, (Μουτσινάς – Ζαρίφη, Καμπούρη – Λιανός, Καγιά), δεν απέδωσαν, με αποτέλεσμα η εκπομπή να βρίσκεται μόνιμα στην τρίτη θέση της AGB.\nξαφνικά βλέπουν μια τρύπα... P@ntelis Web ΑΝΕΚΔΟΤΑ ΚΑΙ ΟΧΙ ΜΟΝΟ 0 24-01-2008 20:23:


Η Ρωσία "βρυχάται"-Στέλνει τη ναυαρχίδα του... - Star.gr\nΚΟΣΜΟΣ Τετάρτη, 25 Νοεμβρίου 2015, 11:46\nΗ Ρωσία "βρυχάται"-Στέλνει τη ναυαρχίδα του ρωσικού στόλου με πυραύλους στη Συρία\nΛαμβάνει επιπλέον μέτρα μετά την κατάρριψη πολεμικού της αεροσκάφους από τους Τούρκους\nΕπιπλέον μέτρα λαμβάνει η Ρωσία μετά το χθεσινό θερμό επεισόδιο που δημιουργήθηκε όταν οι Τούρκοι κατέρριψαν ρωσικό πολεμικό αεροσκάφος στα σύνορα μεταξύ Τουρκίας-Συρίας.\nΈτσι, οι Ρώσοι αποφάσισαν να ενισχύσουν την παρουσία τους κοντά στη Συρία, αναπτύσσοντας στην ρωσική αεροπορική βάση του Χμέιμιμ στη Συρία συστήματα αντιαεροπορικής άμυνας S-400. Έτσι ��νακοίνωσε σήμερα ο Ρώσος υπουργός Άμυνας Σεργκέι Σόιγκου.\n«Όλοι οι στόχοι που θέτουν πιθανόν κίνδυνο θα καταστραφούν, όλες οι στρατιωτικές επαφές με την Τουρκία αναστέλλονται» προειδοποίησε ο Ρώσος υπουργός Άμυνας.\nΤο Moskva, με εκτόπισμα 11.490 τόνων και ταχύτητα 32 ναυτικών μιλίων, είναι η ναυαρχίδα του ρωσικού Στόλου τ��ς Μαύρης Θάλασσας και εμφανίστηκε στη Μεσόγειο τον Αύγουστο του 2013 ως ρωσική απάντηση στην μεταφορά αμερικανικών ναυτικών μονάδων στα ανοιχτά της Συρίας.\nΟμπάμα- Ερντογάν θέλουν αποκλιμάκωση και ο Πούτιν ξεκινάει οικονομικό πόλεμο κατά της Τουρκίας\nΑποκάλυψη: Για παραβίαση μόλις 17 δευτερόλεπτων καταρρίφθηκε το ρωσικό μαχητικό!\nΡωσία και Τουρκία μπορούν να ξεκινήσουν τον 3ο Παγκόσμιο Πόλεμο;


Πλαστελίνη Bluberry Natural Playdough® Stone ♚ ΜΟΝΑΔΙΚΗ ΠΟΙΟΤΗΤΑ – dress-up.gr\nΠλαστελίνη Bluberry Natural Playdough® Stone 150g\nΕξαιρετικά απαλή φυσική πλαστελίνη σε γκρι χρώμα και άρωμα γκρέιπφρουτ. Βασισμένες στο μοντεσοριανό παιχνίδι αισθήσεων, οι φυσικές πλαστελίνες BLUBERRY NATURAL PLAYDOUGH®, με την υφή, τα χρώματα και την μυρωδιά τους ξυπνούν την δημιουργικότητα των παιδιών.\nΒάρος: 150γρ. -Έρχεται σε πλαστικό βάζο κατασκευασμένο από PET\nΣυστατικά: νερό, αλεύρι σίτου, θαλασσινό αλάτι, φυτικά έλαια, βιολογικό λάδι καρύδας, βιολογικό έλαιο Jojoba, τρυγία, χρώματα ζαχαροπλαστικής και αιθέριο έλαιο γκρέιπφρουτ.\nΤσαντάκι Αστραφτερή Ηρωίδα by Mimi & Lula


Online Παιχνίδι Οι ταξιδιώτες Μήνας του Μέλιτος. Παίξτε το παιχνίδι online δωρεάν Οι ταξιδιώτες Μήνας του Μέλιτος. Κατεβάστε το παιχνίδι Οι ταξιδιώτες Μήνας του Μέλιτος. Παιχνίδια Μύγα - gr.zazaplay.com\nΜετά το γάμο, η οικογένεια είναι σε αναμονή για το μήνα του μέλιτος, και πώς αποφασίζουν να περάσουν, θα μάθετε από το παιχνίδι μας!\n© sgames.org -. Δωρεάν online παιχνιδιών Οι ταξιδιώτες Μήνας του Μέλιτος () σε απευθείας σύνδεση κόσμο παιχνιδιού παιχνίδι λάμψης Οι ταξιδιώτες Μήνας του Μέλιτος για δωρεάν. Μην ξεχάσετε να αξιολογήσετε αυτό το παιχνίδι Οι ταξιδιώτες Μήνας του Μέλιτος και να μοιραστούν αυτό το παιχνίδι με τους καλύτερους φίλους σας.\nΠαιχνίδι Οι ταξιδιώτες Μήνας του Μέλιτος σε απευθείας σύνδεση\nΠεριγραφή του παιχνιδιού Οι ταξιδιώτες Μήνας του Μέλιτος γραμμή. Πώς να παίξετε το παιχνίδι online Μετά το γάμο, η οικογένεια είναι σε αναμονή για το μήνα του μέλιτος, και πώς αποφασίζουν να περάσουν, θα μάθετε από το παιχνίδι μας! Νεόνυμφους περιμένουν για ένα αξέχαστο ταξίδι σε ένα μπαλόνι, όπου θα πετάξει για μέρες και νύχτες ακόμη. Κατά τη διάρκεια της πτήσης, είναι σημαντικό να παρακολουθεί την κατάσταση του κόσμου και περιοδικώς προσαρμόσει τη θέση του στο χώρο.\nΟι ταξιδιώτες Μήνας του Μέλιτος ( Ψηφοφορίες71, Δευτεροβάθμια Βαθμολογία: 4.23/5)\nΠεριπέτεια μπάλες Στρουμφάκια


Δερμιτζάκης: Διαψεύδει την εικόνα που δίνει η κυβέρνηση | Virus.com.gr\nHome Featured Δερμιτζάκης: Διαψεύδει την εικόνα που δίνει η κυβέρνηση\nΟ καθηγητής Γενετικής του Πανεπιστημίου της Γενεύης, δρ. Μανώλης Δερμιτζάκης ανατρέπει την εικόνα που παρουσιάζει η κυβέρνηση για τα κρούσματα και τη θνητότητα της πανδημίας στην Ελλάδα, υποστηρίζοντας ανοιχτά πως βάσει των στατιστικών στοιχείων “βρισκόμαστε σε μια μέση προς χειρότερη κατάσταση στην Ευρώπη κι όχι μια από τις καλύτερες χώρες όπως έχει υποστηριχθεί”.\nΓια την παρουσίαση των συμπερασμάτων του ο δρ. Δερμιτζάκης έλαβε στοιχεία από την 1η Αυγούστου κι έπειτα σχετικά με την εξέλιξη της πανδημίας.\nΑναλυτικά ο δρ. Δερμιτζάκης αναφέρει:\nΈκανα επομένως μια ανάλυση για να καταλάβω τι συμβαίνει. Πήρα στα δεδομένα από 1 Αυγούστου και μετά ώστε να μην επηρεαστούν οι αριθμοί από την επιτυχία της πρώτης φάσης.\nΗ πρώτη παρατήρηση είναι ότι η Ελλάδα είναι η χειρότερη μεταξύ των 10 χωρών στο λόγο θανάτων προς ταυτοποιημένα κρούσματα. Το γιατί συμβαίνει αυτό θα το συζητήσουμε λίγο παρακάτω.\nΗ δεύτερη παρατήρηση είναι ότι σε θανάτους ανά εκατομμύριο πληθυσμού η Ελλάδα είναι έβδομη από τις ίδιες 10 χώρες.\nΝα τονίσω ότι η Ελλάδα είχε καλύτερα επιδημιολογικά χαρακτηριστικά και από τις άλλες 9 χώρες με τις οποίες κάνω σύγκριση.\nΠαρακάτω είναι μερικές εξηγήσεις που έχω κάνει σε ιδιωτικές και δημόσιες συζητήσεις με συναδέλφους και άλλους:\n2. Το σύστημα υγείας μας δεν αποδίδει και πεθαίνουν πολλοί. Δεν το θεωρώ πιθανό καθώς είχαμε καλέ αποδόσεις στο παρελθόν και παρά τις μέτριες υποδομές οι Έλληνες γιατροί είναι από τους καλύτερους.\n3. Η αγαπημένη εξήγηση του Αναστάση Περράκη οτι στις άλλες χώρες οι πολύ αδύναμοι πέθαναν ενώ στην Ελλάδα ήταν ακόμα ζωντανοί και πεθαίνουν τώρα. Αυτό δεν μπορεί να αποτελέσει κύρια εξήγηση γιατί χώρες όπως η Αυστρία και η Πορτογαλία που επίσης τα πήγαν καλά στην πρώτη φάση συνεχίζουν να τα πηγαίνουν καλύτερα από την Ελλάδα στο λόγο θάνατοι/κρούσματα και τώρα.\n4. Η στρατηγική τεστ δεν είναι αρκετή ή είναι διαφορετική. Αυτό θεωρώ ότι είναι η πιο πιθανή εξήγηση. Μπορεί να κάνουμε πολλά τεστ γενικά αλλά η κατανομή των τεστ ίσως δεν είναι η σωστότερη. Ίσως καταναλώνουμε πολλά τεστ στα σύνορα ή σε άλλες στοχευμένες στρατηγικές με τελικά μικρή απόδση στην ταυτοποίηση κρουσμάτων. Αυτό μας κάνει πιο “τυφλούς” σε μη διαπιστωμένα κρούσματα.\n1. Τα διαπιστωμενα κρουσματα που βλεπουμε ειναι πολυ λιγοτερα απο αυτα που βλεπουν οι αλλες ωρες. Με αλλα λογια εαν ειχαμε την ευιασθησια ταυτοπιοησης κρουσματων χωρων οπως η Αυστρια, η Ελβετια κα, θα διαπιστωναμε 600-900 κρουσματα την ημερα κι οχι 300. Αυτο σημαινει, οπως φαινεται και απο τους θανατους αν εκατομμυριο οτι ειμαστε σε μια μεση προς χειροτερη κατασταση στην Ευρωπη κι οχι μια απο τις καλυτερες χωρες οπως εχει υποστηριχθει.\n1. Τα μέτρα πρέπει να είναι εμπροσθοβαρή κι όχι “μικροδιαχείριση” της κοινωνίας. Πρέπει να είναι μέτρα απλά στην κατανόηση, σχετικά οριζόντια, έστω και αν είναι με τοπικό χαρακτήρα και να είναι βιώσιμα για πολλές εβδομάδες. Πχ μάσκα παντού αλλά και αύξηση τηλε-εργασίας. Το να κλείνουμε δραστηριότητες όπως τα εστιατόρια η τα καφέ και μπαρ δε βοηθάει αλλά οδηγεί σε ανεξέλεγκτες συμπεριφορές. Καλύτερα να είναι όλα ανοιχτά με καθήμενους μόνο και μέχρι αργά με αυστηρούς ελέγχους και μέτρα ώστε να υπάρχει συντεταγμένη συμπεριφορά. Και να μην ρίχνουμε συνέχεια τα βάρη στους νέους, ούτε φυσικά και να λάβουμε περιοριστικά μέτρα για τους ηλικιωμένους. Πρέπει επειγόντως να αρχίσει η πτώση των κρουσμάτων πριν μπούμε στο χειμώνα οπου ο ρυθμός μετάδοσης μάλλον θα αυξηθεί. Πρέπει τα μέτρα να είναι βιώσιμα ώστε να μην αναγκαστούμε να πάμε σε νέο καταστροφικό για οικονομία και κοινωνία lockdown που δε θα είναι και το μοναδικό αλλά απλώς η αρχή.\nΧρειάζεται επιτέλους να επανακτήσουμε την αυτοσυγκέντρωση μας και να εστιαστούμε στην εφαρμογή των μέτρων, όποια και να είναι αυτά, ώστε να έχουμε ένα ασφαλή χειμώνα μέχρι σιγά σιγά τα εμβόλια και φάρμακα να μετριάσουν την ένταση του προβλήματος.


Χαμομήλι και φασκόμηλο, σύμμαχοι στην καλή υγεία | Newspepper\nΧαμομήλι και φασκόμηλο, σύμμαχοι στην καλή υγεία\nΓια περίπου 10 χρόνια, οι επιστήμονες μελετούν ενδελεχώς φυτικές ουσίες, οι οποίες εμφανίζουν αντιφλεγμονώδη δράση και αντιοξειδωτική δράση.\nΑνακαλύψαν ότι η πιο αποτελεσματική ουσία είναι η λουτεολίνη, η οποία περιέχεται στους σπόρους, στις φυτικές ίνες, και ιδίως στο χαμομήλι. Πρέπει να τονιστεί ότι η περιεκτικότητα της λουτεολίνης στο χαμομήλι είναι πολύ μικρή για να έχει οποιαδήποτε δράση πίνοντας μόνο τσάι χαμομηλιού. Όταν όμως η λουτεολίνη χρησιμοποιηθεί σε καθαρή μορφή, τότε αναστέλλει τη δράση των λευκών αιμοσφαιρίων και των μαστοκυττάρων που προκαλούν φλεγμονή. Η λουτεολίνη δρα επίσης προστατευτικά στους νευρώνες.\nΗ λουτεολίνη είναι λιποδιαλυτή και όχι υδατοδιαλυτή ουσία. Με άλλα λόγια δεν διαλύεται στο νερό. Αν όμως η λουτεολίνη αναδευθεί στο ελαιόλαδο χρησιμοποιώντας συγκεκριμένη τεχνική, αυξάνεται η απορρόφησή της από το έντερο έως και 3-5 φορές λόγω της δημιουργία λιποσωματίων. Τελικά αποδείχτηκε ότι η ανάδευση σε πυρηνέλαιο είναι αποτελεσματικότερη.\nΑπό την άλλη, το γνωστό φασκόμηλο (Salvia officinalis) ανήκει στην οικογένεια του δυόσμου, μαζί με την ρίγανη, το δεντρολίβανο, το βασιλικό και το θυμάρι. Στις χρήσεις του φασκόμηλου για λόγους υγείας περιλαμβάνονται: δυσπεψία, προβλήματα με το στομάχι, φλεγμονές στόματος και λαιμού, βήχας και υπερβολική εφίδρωση, συμπεριλαμβανομένης αυτής που συνδέεται με την εμμηνόπαυση. Το φυτό έχει αντιβακτηριακή δράση έναντι αρκετών αρνητικών ή θετικών κατά Gram βακτηρίων.\nΓι’ αυτό χρησιμοποιείται ως φυσικό φυτοφάρμακο και προστίθεται ως συντηρητικό σε πολλά προϊόντα διατροφής. Δρα στο κεντρικό νευρικό σύστημα και θεωρείται τονωτικό του εγκεφάλου. Αυτό το αρωματικό βότανο περιέχει πάνω από 160 πολυφαινόλες. Το χλωρογενικό οξύ, το καφεϊκό οξύ, το ροσμαρινικό οξύ, το ελαγικό οξύ και η ρουτίνη βρίσκονται στο φασκόμηλο. Μεταξύ των φλαβονοειδών που περιέχει τα πιο διαδεδομένα είναι η λουτεολίνη, απιγενίνη, η καμφερόλη και η κερσετίνη. Αυτές οι ενώσεις είναι πολύτιμες για την ανθρώπινη υγεία.\nΤα αντιοξειδωτικά εξουδετερώνουν επιβλαβείς ελεύθερες ρίζες που συνδέονται με χρόνιες ασθένειες. Μια μελέτη διαπίστωσε ότι 1 φλιτζάνι αφέψημα φασκόμηλου δύο φορές την ημέρα αύξησε σημαντικά την αντιοξειδωτική άμυνα του οργανισμού.\nΓια μείωση σε ποσοστό 50% των αδειών μετακίνησης στον δακτύλιο έκανε λόγο ο υπουργός...\nΠροηγούμενο άρθροΠιθανότητες για σεισμό στη Θήβα αναφέρει ο Ευθύμιος Λέκκας.Να είμαστε προετοιμασμένοι προειδοποιεί\nΕπόμενο άρθροΆγριες Μέλισσες: Εφιαλτικές στιγμές για τον Λάμπρο και την Ελένη


Φάνης Μουρατίδης: «Είμαι ένας άνθρωπος θρησκευόμενος που... - Newpost.gr\nτου Newsroom Δημοσίευση 25 Απριλίου 2014, 12:52 / Ανανεώθηκε 25 Απριλίου 2014, 12:52 Φάνης Μουρατίδης: «Είμαι ένας άνθρωπος θρησκευόμενος που αγαπώ την τελετουργία»!\nΟ Φάνης Μουρατίδης, είναι ένας πρωταγωνιστής ιδιαίτερα αγαπητός στο ευρύ κοινό, με μια υγιή προσωπική και οικογενειακή ζωή, χωρίς σκάνδαλα και υπερέκθεση. Είναι ακόμη, γνωστό πως στο παρελθόν έκανε μία εκπομπή στον Ραδιοφωνικό Σταθμό της Εκκλησίας.\n«Για δυόμισι χρόνια» λέει στο Πρώτο Θέμα, «είμαι ένας άνθρωπος θρησκευόμενος που αγαπώ την τελετουργία και τη βρίσκω πάρα πολύ κοντά σε οτιδήποτε άλλο κάνω. Ήταν πάρα πολύ φυσικό κάποια στιγμή, όταν μου δόθηκε ο χώρος, να μοιραστώ με τον κόσμο κάποια κείμενα που με αφορούν, κάποιες σκέψεις, κάποια αποσπάσματα, κάποια άλλα κείμενα που μου έδωσαν, τα οποία βρήκα πολύ ενδιαφέροντα να τα επικοινωνήσω. Όσο λοιπόν είχα αυτό το ενδιαφέρον έκανα την εκπομπή. Όταν δεν είχα κάτι άλλο να μοιραστώ, είπα να την κάνω». Από το Πρώτο Θέμα τον ρωτούν αν ήταν από μικρός θρησκευόμενος;\n«Έκανα χρόνια κατήχηση μέχρι τα 16-17 κάποια στιγμή όμως, απογοητεύτηκα. Το έκανα μαζί με όλα, μαζί με τα μπουζούκια και το σχολείο και η κατήχηση. Τώρα πώς συνδέονται όλα αυτά; Αυτά είναι ο Έλληνας. Είμαι και του Θεού, είμαι και του μπουζουκιού. Στην περίπτωσή μου συνάντησα έναν άνθρωπο, τον πνευματικό μου στην κατήχηση, ο οποίος ήταν το πρόσωπο που ήθελα να γίνω, που θαύμαζα. Ήταν δάσκαλος ο άνθρωπος, μία πολύ σημαντική περσόνα. Όταν έφυγε αυτός, συνειδητοποίησα ότι η Εκκλησία δεν είναι αυτός ο άνθρωπος, ότι πρέπει να το δω πιο πραγματικά το θέμα. Τότε κατάλαβα ότι δεν είμαι για να γίνω παπάς γιατί δεν έχω τα προσόντα. ∆εν το 'χα. Τότε βρήκα τον δικό μου τρόπο να ακουμπήσω σε αυτό το πράγμα. Χωρίς να είμαι θεούσος, γραφικός ή οτιδήποτε άλλο. Πιστεύω σε αυτή την πηγή της αγάπης και θα την πιστεύω μέχρι να πεθάνω». Παραδέχεται ακόμη ότι προσεύχεται αλλά «Με κάποιες περιόδους ύφεσης»...


Αρχική / Blog - Εκδηλώσεις / Εκδηλώσεις / Παρουσίαση βιβλίου: "Μικρασιατική Καταστροφή: 50 ερωτήματα και απαντήσεις" των Αγγελου Συρίγου και Ευάνθη Χατζηβασιλείου\nΔευτέρα, 16 Μαΐου 2022 19:00\nΑγγελος Συρίγος, Ευάνθης Χατζηβασιλείου\nΜε αφορμή τη συμπλήρωση των 100 χρόνων από τη Μικρασιατική Καταστροφή, έχουμε τη χαρά να φιλοξενήσουμε μετά από δύο χρόνια απουσίας εκδηλώσεων, τους συγγραφείς του βιβλίου Μικρασιατική Καταστροφή: 50 ερωτήματα και απαντήσεις, κ. Αγγελο Συρίγο και κ. Ευάνθη Χατζηβασιλείου για μια εξαιρετικά ενδιαφέρουσα συζήτηση.\nO Αγγελος Συρίγος (γενν. 1966) αποφοίτησε από τη Νοµική Σχολή του Πανεπιστηµίου Αθηνών το 1988. Το 1994 αναγορεύθηκε διδάκτωρ της Νοµικής Σχολής του Πανεπιστηµίου του Μπρίστολ. Είναι αναπληρωτής καθηγητής Διεθνούς Δικαίου και Εξωτερικής Πολιτικής στο Τµήµα Διεθνών, Ευρωπαϊκών και Περιφερειακών Σπουδών του Παντείου Πανεπιστηµίου. Εργάσθηκε στο Research Centre for International Law του Πανεπιστηµίου του Κέµπριτζ, (1993-1994), διετέλεσε επιστηµονικός συνεργάτης του Συµβουλίου της Ευρώπης για το Μαυροβούνιο και το Αζερµπαϊτζάν (1999-2002) και είναι από το 1999 εταίρος του Ινστιτούτου Διεθνών Σχέσεων του Παντείου Πανεπιστηµίου. Ασχολείται επιστηµονικά µε τις ελληνοτουρκικές σχέσεις, το Κυπριακό, το Δίκαιο της Θάλασσας, τις µειονότητες και τους µετανάστες. Έχει βραβευθεί το 1992 από την Ακαδηµία Αθηνών για εργασία του σχετική µε την οριοθέτηση της υφαλοκρηπίδας. Μετά το 1999 έχει ασχοληθεί µε την ελληνική εξωτερική πολιτική από θέσεις ευθύνης. Το 2019 εξελέγη βουλευτής στην Α΄ Αθηνών µε τη Νέα Δηµοκρατία. Το 2021 ανέλαβε υφυπουργός Παιδείας µε αρµοδιότητα την ανώτατη εκπαίδευση.


Όλες οι φωτογραφίες είναι του Ανδρέα Σιμόπουλου.\n_Ο Κωνσταντίνος Βήτα, ένας από τους σημαντικότερους εκπροσώπους της ελληνικής ηλεκτρονικής σκηνής, «συνομιλεί» με το ποιητικό έργο του Γιάννη Ρίτσου, στην παράσταση _«Ο Κόσμος Είναι Ένας», στις 30, 31 Ιανουαρίου και 1, 2 Φεβρουαρίου στην Εναλλακτική Σκηνή της Εθνικής Λυρικής Σκηνής.\nΟ ήχος του είναι αναγνωρίσιμος και τα κομμάτια του, που έχουν σημαδέψει μια ολόκληρη εποχή, κάνουν συχνά τους ανθρώπους να κοιτάξουν τη ζωή προς τα πίσω. Έχουν περάσει 28 χρόνια από τότε που ο Κωνσταντίνος Βήτα, μαζί με τον Μιχάλη Δέλτα και τον Αντώνη Πι, ως Στέρεο Νόβα, κυκλοφόρησαν το πρώτο ομώνυμο άλμπουμ τους στην WipeOut! Records, παρουσιάζοντας πρωτοποριακή urban ηλεκτρονική μουσική με ελληνικούς στίχους. Στην εποχή των μπουζουκιών και του νεοπλουτισμού, η μουσική των Στέρεο Νόβα έμοιαζε με λίμνη μες στην έρημο, ειδικά για όσους δεν άντεχαν την κουλτούρα της μάζας και της ελαφρολαϊκής καψούρας. Τη στιγμή που άλλοι τραγουδούσαν εμμονικά για τραγικούς έρωτες, εκείνοι άγγιζαν κοινωνικά και προσωπικά ζητήματα όπως το αστικό περιβάλλον και η μοναξιά, με έναν αθώο και επαναστατικό τρόπο. Μέχρι το 1997, έβγαζαν το ένα άλμπουμ μετά το άλλο, με κομμάτια βγαλμένα από synthesizer και modular, που μουσικά συνδύαζαν ambient, acid, house και techno στοιχεία με free style ελληνικούς στίχους-ποιήματα του Κ.Βήτα. Μετά τη διάλυση των Στέρεο Νόβα και με δουλειές όπως Ντισκολάτα (1993), Ασύρματος Κόσμος (1994), Τέλσον (1996) και Βιταμίνα Τεκ (1997) στο ενεργητικό του, ο αυτοδημιούργητος Κ.ΒΗΤΑ συνέχισε να παράγει έργο. «Η σύνθεση είναι η δουλειά μου, γράφω και πετάω πάρα πολλά, περνάει πολύς καιρός μέχρι να ακούσω αυτό που νιώθω ότι είμαι εγώ. Έχω συνηθίσει όμως, είναι η φύση αυτής της δουλειάς», λέει ο Κωνσταντίνος. «Έχω έναν μικρό χώρο στην Πλάκα, παλιά synthesizer, έναν υπολογιστή, monitor, κομπρέσορες και όλα αυτά που χρειάζομαι για να συνθέσω. Όταν ετοιμάσω και προγραμματίσω την μουσική, πηγαίνω σε μεγάλο στούντιο και επεξεργάζομαι όλα τα κανάλια. Πολλές φορές, όμως, κάνω και τελική επεξεργασία στο στούντιό μου. Υπάρχουν κομμάτια που τα έχω ετοιμάσει εδώ και φεύγουν κατευθείαν για εκτύπωση», προσθέτει.\nΣτη διάρκεια της μακράς solo πορείας του, στη σύγχρονη ελληνική σκηνή, έβγαλε προσωπικά άλμπουμ όπως τα Σούπερ Στέλλα (1999), Άγρια Χλόη (2004), Χρυσαλίδα (2012) και Αντήχηση (2013), ενώ έχοντας τους ορίζοντές του ανοιχτούς, συνεργάστηκε με καλλιτέχνες όπως η Δήμητρα Γαλάνη και πειραματίστηκε με breaks στο υλικό του Μάνου Χατζιδάκι στο Transformations. «Η μουσική μου πάντα προκύπτει από πειραματισμούς και jam sessions ή από μπασογραμμές που φυλάω στα αρχεία μου. Δεν με ενδιέφερε ιδιαίτερα σε όλη μου τη δισκογραφία κάποιο είδος και αυτό γιατί τα άλμπουμ μου είναι φτιαγμένα από ακουστικές και ηλεκτρικές κιθάρες, από samples, από synthesizer και αλλοιώσεις στον ήχο. Όταν φτιάχνω μουσική, δεν σκέφτομαι τι είδος είναι αυτό που θα κάνω. Μου αρέσει να αφήνομαι στην εσωτερική μου φωνή, αυτήν εμπιστεύομαι», τονίζει.\nΟ Κωνσταντίνος Βήτα, μπορεί έχει μια εσωτερική φωνή, όμως μπορεί και μιλάει αρκετές «γλώσσες». Με σπουδές πάνω σε κιθάρα, αρμονία, ζωγραφική και ιστορία τέχνης, ο Κ.Β. έχει δημιουργήσει μια πολύπλευρη καλλιτεχνική περσόνα. Συνέθεσε μουσική για θεατρικές και χορευτικές παραστάσεις, κινηματογραφικές ταινίες και ασχολήθηκε με το ρεμπέτικο. Έχει κυκλοφορήσει ένα βιβλίο, αν και έχει ξεκαθαρίσει ότι δεν είναι συγγραφέας. Του αρέσει η λογοτεχνία, η ποίηση και τρέφει ιδιαίτερη αγάπη για τη ζωγραφική. «Ζωγραφίζω πολύ συχνά, κυρίως τα βράδια. Ο τελευταίος πίνακάς μου δείχνει μια πάπια που χάνει τη βίλα της, διότι της το πήρε η τράπεζα λόγω χρέους», αναφέρει. Κάποιος θα μπορούσε να υποθέσει πώς όπως του αρέσει να τραγουδάει «τραγούδια άβολης θέσης που έχουν σχέση με την εποχή μας», έτσι του αρέσει και να ζωγραφίζει.\nΕίναι ξεκάθαρο πως ο Κ.ΒΗΤΑ από μικρός ψάχνει ασταμάτητα διάφορους τρόπους να εκφραστεί και τα καταφέρνει. Όπως έχει πει στο παρελθόν, δουλεύοντας μόνο αισθάνεται ελεύθερος – τόσο ελεύθερος ώστε να αναδείξει ιδιαίτερες πτυχές του εαυτού του και όχι μόνο της ηλεκτρονικής του ταυτότητας. Μαζί με τα pads, bleeps και τα modulations, ο Κωνσταντίνος μετουσίωνε κομμάτια του σε στίχους, ακόμα και σατιρίζοντας τον εαυτό του. «Θα έλεγα πολύ συχνά, γίνομαι και άντρας αλλά και γυναίκα στους στίχους μου για να υπαινιχθώ και να σχολιάσω την συμβατική ηθική. Άλλες φορές αφήνομαι μέσα στα κάδρα του καθωσπρεπισμού και γίνομαι μέρος του πίνακα για να μεταφέρω το βίωμα. Αν δεν έχω βιώσει κάτι, δεν μπορώ να το περιγράψω εύκολα. Έχω εκτεθεί πολλές φορές στα τραγούδια μου. Δεν με πειράζει, είναι μέρος της δουλειάς μου, έχω συνηθίσει», αναφέρει. Ο ίδιος ξεκαθαρίζει ότι δεν είναι το παράδειγμα του ερωτικού συνθέτη ή στιχουργού, κάθε άλλο. «Θα έλεγα πως δεν έχω ασχοληθεί καθόλου με τον έρωτα μέσα στη μουσική μου, δεν βρίσκεις τραγούδι μου που να λέει λιώνω για σένα ή είμαι τρελός για πάρτι σου, ή αν με αφήσεις θα κοπώ. Αυτό που χαρακτηρίζει τους στίχους μου, είναι περισσότερο η απουσία, η αίσθηση του κενού, η έλλειψη αυτοδιαχείρισης της ζωής, η αλλοτρίωση των συναισθημάτων, η αδυναμία επικοινωνίας, μια σκόρπια αρχιτεκτονική όπου οι ήρωες αλληλοπληγώνονται, υπάρχει κάτι πιο παράλογο και υπαρξιακό στα τραγούδια μου. Σε ό,τι αφορά το θέμα της αγάπης γενικότερα στην μουσική είναι ένα διαστρεβλωμένο ζήτημα, εδώ και δεκαετίες», λέει. «Δεν ήμουν από μικρός το παιδί-ταλέντο που οι πάντες θαύμαζαν και επευφημούσαν. Ό,τι έκανα, το κατέκτησα σταδιακά με πολλή δουλειά και αυτό συνεχίζω να κάνω. Η μουσική ήταν μια συνειδητή επιλογή που πήρα σε μια ηλικία που ήμουν έτοιμος να την διαχειριστώ. Άρχισα να έχω μια καλύτερη αντίληψη των πραγμάτων μετά από λανθασμένες κινήσεις που έκανα και από μια έξαρση επιπολαιότητας. Πρέπει να κοπείς λίγο για να καταλάβεις κάτι. Η ζωή περιέχει ασταμάτητα μαθήματα», αναφέρει ο Κωνσταντίνος. «Νομίζω ότι το 2019 μού έμαθε να μη βγάζω γρήγορα συμπεράσματα, να έχω υπομονή και αυτοέλεγχο. Ήταν μια δυνατή χρονιά με πολλές επιγνώσεις για τον εαυτό μου και την ζωή γενικότερα, βλέπω το δικό μου μερίδιο σε κάθε τι που συμβαίνει», συμπληρώνει.\nΈχοντας μαζί του όλα τα μαθήματα–εφόδια, ο Κ.ΒΗΤΑ ετοιμάζεται να παρουσιάσει ένα πρότζεκτ στο οποίο δούλευε για περίπου έναν χρόνο, «με πολλή αγάπη» όπως έχει αναφέρει. Το «Ο Κόσμος Είναι Ένας» είναι μια συνομιλία με το ποιητικό έργο και ένα ηλεκτρονικό ταξίδι στο εσωτερικό σύμπαν του Γιάννη Ρίτσου. Το έργο έρχεται σε πρώτη παρουσίαση στην Εναλλακτική Σκηνή της Εθνικής Λυρικής Σκηνής στο ΚΠΙΣΝ στις 30, 31 Ιανουαρίου και 1, 2 Φεβρουαρίου 2020. «Ο Γιάννης Ρίτσος έχει ένα πολύτιμο έργο που αποτελείται από πολλές συλλογές. Με τον ποιητή ασχολούμαι από νεαρή ηλικία όταν ένα συγγενικό πρόσωπο μου έφερε την συλλογή «Το Μακρινό» μια έκδοση του 1975. Το ομώνυμο ποίημα υπάρχει στα 20 ποιήματα που επέλεξα. Σαν έφηβος είχα έρθει σε επαφή με τον "Επιτάφιο", ένα από τα κορυφαία έργα της ελληνικής ποίησης». Όπως λέει ο Κωνσταντίνος, όσο διάβαζε την ποίηση του κατάλαβε πως είναι ένας πολύπλευρος βαθιά μεταφυσικός και υπαρξιακός ποιητής. «Εδώ και πολλά χρόνια ήταν επιθυμία μου να φτιάξω ένα άλμπουμ με ποιήματα του Ρίτσου. Πέρσι προέκυψε η συνεργασία μου με την Εναλλακτική Σκηνή της Λυρικής και όταν τους πρότεινα την ιδέα αμέσως όλοι συμφώνησαν. Ήταν δύσκολο από έναν τέτοιο ποιητή να επιλέξεις μόνο 20 ποιήματα αλλά νομίζω πως κατάφερα να το κάνω σωστά», καταλήγει.\nΗ παράσταση είναι μια μεγάλη ζωντανή εγκατάσταση με πρωτότυπη μουσική του Κωνσταντίνου Βήτα και βίντεο του Νίκου Πατρελάκη. «Ο Νίκος Πατρελάκης, εκτός από ένας εξαιρετικός συνθέτης και μουσικός, ξεκίνησε την πορεία του πριν από τους Στέρεο Νόβα και έχει μια υπέροχη δισκογραφία έχει ασχοληθεί και με την φωτογραφία πάρα πολλά χρόνια. Ήταν πάντα ένας "στυλίστας", έτσι τον έλεγα "μετρ". Είχε φτιάξει εξαιρετικά βίντεο για τη συναυλία των Στέρεο Νόβα στο ΚΠΙΣΝ πριν δύο χρόνια και σε ό,τι αφορά τον Ρίτσο, ξεκινήσαμε το πρότζεκτ μαζί γιατί τον εμπιστεύομαι και ήθελα την συνεργασία του. Η Πελοπόννησος και, συγκεκριμένα, η Μονεμβασιά και τα γύρω μέρη είναι η πατρίδα του Γιάννη Ρίτσου και σκεφτήκαμε πως εκεί θα βρούμε το χρώμα, το φως και το άρωμα για αυτό που θέλαμε να κάνουμε», προσθέτει. Το «Ο Κόσμος Είναι Ένας» είναι ένα βαγόνι που περνά μέσα από το τραχύ και μελαγχολικό περιβάλλον της Μονεμβασιάς και ambient ηχοτοπία με πιάνο και επεξεργασμένες φωνές, δημιουργώντας νέες αναφορές και αναγνώσεις στο έργο του Ρίτσου.\nΠαρατηρώντας τη δουλειά του Κ.ΒΗΤΑ, φαίνεται πως η έννοια της ενότητας τον απασχολεί. Υπήρξε όμως ποτέ κάποια περίοδος που ένιωθε ότι ζει στο δικό του κόσμο, αποκομμένος από την κοινή πραγματικότητα και την κοινωνία; «Όσο ζω μέσα στον κόσμο και την πραγματικότητα άλλο τόσο ζω και έξω από αυτόν, είναι μια κατάσταση στην οποία πηγαινοέρχομαι», απαντάει. «Δεν υπερηφανεύομαι γι’ αυτό που είμαι σαν άνθρωπος, έχω φερθεί καλά και κακά και έχω κάνει κι εγώ τα λάθη μου, με ενδιαφέρει πολύ να τα αναγνωρίζω και να τα ανακαλύπτω μέσα στις εποχές ώστε να μπορώ να αποκαταστήσω και να διορθώσω. Μέσα σε όλες αυτές τις εποχές και τις δυσκολίες υπήρξα εγωιστής, ευάλωτος, αφελής και τα τελευταία χρόνια τώρα, μου αρέσει να φτιάχνω γέφυρες με τον άνθρωπο. Είναι μέρος της δημιουργίας και αυτό. Όσο μεγαλώνουμε οι άνθρωποι οφείλουμε στον εαυτό μας να γίνουμε πιο μαλακοί, να έχουμε κατανόηση με τις καταστάσεις γύρω μας», δηλώνει.\nΟ ίδιος έχει δηλώσει πως «έχουμε έρθει για να αγαπήσουμε και να συγχωρήσουμε ο ένας τον άλλον». Όμως ζώντας σε έναν ανταγωνιστικό κόσμο που το να είσαι σκληρός θεωρείται από πολλούς προτέρημα, πώς μπορεί κάποιος να λειτουργεί με βάση την αγάπη; «Όλα γίνονται και όλα αλλάζουν όταν υπάρχει θέληση. Όμως βλέπουμε καθημερινά πως η θέληση είναι και αυτή πολύ βαθιά ξεχασμένη και καταπιεσμένη μέσα μας σαν στοιχείο. Αυτό το στοιχείο που πρωταγωνιστεί περισσότερο είναι ο εγωκεντρισμός, η ευθιξία και ένας αποπροσανατολισμένος συναισθηματισμός που μας κάνει περισσότερο τυχοδιώκτες σε αυτή τη ζωή. Αν κάποιος ενεργοποιήσει τη θέληση μέσα του και σε συνδυασμό με την κατανόηση και την αγάπη τότε, ναι, κάτι θα αλλάξει μέσα του και γύρω του». Έτσι, χωρίς απαιτήσεις.\nTagged:Κωνσταντίνος ΒήταΣτέρεο ΝόβαΚ.ΒΗΤΑ


Πόλεμος συμφερόντων για τον διάδοχο του Strauss-Kahn | ΚΟΣΜΟΣ | antinews.gr\n[caption id="attachment_101797" align="alignnone" width="600" caption="H Γαλλίδα υπουργόs Οικονομικών Christine Lagarde"][/caption]\nΟ Στρος Καν έφυγε, έρχονται άλλοι Στρος Καν. Η επίσημη παραίτηση του “ατακτούλη” επικεφαλής του ΔΝΤ ανοίγει το χορό της διαδοχής και ασφαλώς έχει και μεγάλο ενδιαφέρον για την Ελλάδα. Για να ξέρουμε ντε με ποιον θα έχουμε να κάνουμε και ποιος θα μας στριμώξει στον τοίχο τα επόμενα χρόνια.\nΠολλοί αναφέρουν ορισμένα ονόματα ότι είναι δήθεν καλά για την ελληνική οικονομία, ότι θα μας βοηθήσουν κι ότι έχουν φιλελληνικά αισθήματα.\nΘα πρέπει φυσικά να πούμε ότι πρόκειται περί γελοιότητας αφού το ΔΝΤ είναι κονκλάβιο που έχει σταθερή πολιτική, δεν έχει να κάνει με πρόσωπα. Άλλωστε και ο Στρος Καν... σοσιαλιστής και φίλος του πρωθυπουργού ήταν και τον κρέμασε στα μανταλάκια με τη συνέντευξή του σε γαλλικό κανάλι. Και φυσικά, οι όροι δανεισμού από το ΔΝΤ και οι σκληροί έλεγχοι δεν έδειξαν φιλελληνικά αισθήματα.\nΕν πάση περιπτώσει, έχει αν μη τι άλλο δημοσιογραφικό ενδιαφέρον να δούμε ποιοι προαλείφονται για τη θέση καθώς ήδη έχει ξεσπάσει “πόλεμος” συμφερόντων για το πρόσωπο. Οι Ευρωπαίοι φυσικά δε θέλουν να χάσουν το δικαίωμα να μπει στο ΔΝΤ κάποιος από τη Γηραιά Ηπειρο. Στηρίζουν λοιπόν τη Γαλλίδα υπουργό Οικονομικών του Σαρκοζί, Κ. Λαγκάρντ η οποία σε πολλές περιπτώσεις έχει εκφραστεί με λόγια συμπάθειας και στήριξης για την Ελλάδα.\nΠαίζει επίσης το όνομα του Γκ. Μπράουν, μάλλον αποτυχημένου πρωθυπουργού της Βρετανίας, αλλά και του πρώην υπουργού Οικονομικών της ίδιας χώρας, Άλιστερ Ντάρλινγκ.\nΠαίζουν επίσης δυνατά τα ονόματα του Τούρκου, Κ. Ντερβίς, αλλά είναι μάλλον δύσκολο να προτιμηθεί αφού είναι μουσουλμάνος και την παρούσα στιγμή δεν είναι έτοιμοι να αναθέσουν σε μουσουλμάνο τη διαχείριση του... θησαυροφυλακίου του πλανήτη.\nΥπάρχουν επίσης υποψήφιοι από την Αίγυπτο, τη Ν. Αφρική αλλά και ο Αξελ Βέμπερ, ισχυρός οικονομικός παράγοντας στη Γερμανία καθώς και ο Γ. Ακερμαν.\nΠΟΡΤΑ ΠΟΡΤΑ 20/05/2011 08:17:40\nτο νεο της ημερα ειναι οτι ο Ντερβις**… ειναι ατυπος συμβουλος του ΓΑΠ εδω και πολυ καιρο !!! και ειναι και φιλος του απ το 2001 !!!\nΟ Ντερβις τον συμβουλευει στα οικονομικα μας !!! ο Τουρκος !!!\nΔΕΝ ΚΑΝΩ ΠΛΑΚΑ !!!! θα τ ακουσετε αργοτερα. Μην πεσετε απ τα συννεφα!\nΤι να πω τωρα? Ντερβις+ΓΑΠ = Love4ever\nΠΠ πνευματικα κακοποιημενος\n** Ντερβις , ο Τουρκος τ. Υπουργος Οικονομικων, και καλα υποψηφιος για θεση Ντομινικ!!! δλδ το ΓΑΠ επαιζε διδυμο. Το ενα ρινοραγισε το αλλο εμεινε κουτι !\nkiki 20/05/2011 16:06:27\nΝα προτεινουμε τον Αλμουνια, μετα τον Σεξμανιακ Στρος το πιο καλο ονομα για διαδοχη ειναι αυτο.\nΠΟΡΤΑ ΠΟΡΤΑ 20/05/2011 17:14:36\nΜονο το ΓΑΠ ταιριαζει γαντι στη θεση Ντομινικ !\nΗρθε και εδεσε... δεν υπαρχει καλυτερος! Ακουραστος ταξιδευτης, Σκεπτομενος, Σοσιαλιστης, Παπανδρεας με ιστορια και DNA... !!\nΜο Να Δι Κος τους!\nΑνώνυμος 20/05/2011 18:56:13\nΕμένα μού αρέσει η φωτό. "Να κι αν με κάνετε, να κι αν δεν με κάνετε", φαίνεται να λέει η κομψή κ. Christine Lagarde :-)\nΑΓΡΟΤΗΣ 21/05/2011 00:37:49\nΜΑ ΚΑΝΕΙΣ ΔΕΝ ΣΚΕΦΤΗΚΕ ΤΟΝ ΠΑΠΑΚΩΝΣΤΑΝΤΙΝΟΥ?


Εμπόδια εκ νέου στη συμφωνία θέτει το ΔΝΤ\nΧωρίς ουσιαστική πρόοδο φαίνεται πως έληξε η συνεδρίαση του Euro Working Group το βράδυ της Πέμπτης, με το ΔΝΤ να επανέρχεται, σύμφωνα με πληροφορίες, στις γνωστές απαιτήσεις του για τα εργασιακά. Έτσι, η απόσταση για την επίτευξη τεχνικής συμφωνία καταγράφηκε ξανά, με την επιστροφή των θεσμών να αποφασίζεται μεν αλλά χωρίς ακριβή ημερομηνία.\nΧωρίς ουσιαστικό αποτέλεσμα φαίνεται πως ολοκληρώθηκε το βράδυ της Πέμπτης η συνεδρίαση του Euro Working Group. Ο βασικός λόγος φέρεται να είναι η επαναφορά του ΔΝΤ στη «σκληρή» του γραμμή, από την οποία φαίνεται να είχε απομακρυνθεί τις τελευταίες μέρες, αφήνοντας παράθυρα αισιοδοξίας για το άμεσο κλείσιμο της τεχνικής συμφωνίας.\nΌμως, στο EWG το ΔΝΤ επανήλθε, θέτοντας ξανά ζήτημα απελευθέρωσης του ορίου απολύσεων από το 5% στο 10%, κατάργησης της διοικητικής προέγκρισης για τις απολύσεις και θέσπισης της εργοδοτικής ανταπεργίας. Αυτό δήλωσαν ευρωπαϊκές πηγές, τις οποίες επικαλείται το ΑΠΕ-ΜΠΕ. Η ελληνική πλευρά φαίνεται ότι απορρίπτει κατηγορηματικά αυτές τις απαιτήσεις.\nΝωρίτερα σήμερα, η εκπρόσωπος της Ευρωπαϊκής Επιτροπής Ανίκα Μπράιντχαρντ, ερωτηθείσα σχετικά με τη διαπραγμάτευση, ανέφερε πως έχει σημειωθεί «πρόοδος» τις τελευταίες εβδομάδες και πως οι συζητήσεις συνεχίζονται. «Εναπόκειται σε όλες τις πλευρές να δράσουν υπεύθυνα για την ολοκλήρωση της δεύτερης αξιολόγησης το συντομότερο δυνατό», επανέλαβε η ίδια.\nΠάντως, προς την κατεύθυνση της επιστροφής των επικεφαλής της αποστολής των θεσμών στην Αθήνα μέσα στις επόμενες ημέρες φαίνεται ότι κινήθηκε το Euro Working Group, όπως μετέφερε το ΑΠΕ-ΜΠΕ από κοινοτικές πηγές. Ακριβής ημερομηνία γι’ αυτό δεν καθορίστηκε.\nTags: ΕΡΓΑΣΙΑΚΑ,\tEURO WORKING GROUP,\tEUROGROUP,\tΚΥΒΕΡΝΗΣΗ,\tΔΙΑΠΡΑΓΜΑΤΕΥΣΗ,\tΘΕΣΜΟΙ,\tΑΠΟΛΥΣΕΙΣ,\tΔΝΤ,\tΑΝΙΚΑ ΜΠΡΑΪΤΧΑΡΝΤ,\tSTAFF LEVEL AGREEMENT,\tΔΕΥΤΕΡΗ ΑΞΙΟΛΟΓΗΣΗ\nΑυτή την εβδομάδα\t77\nΑυτό τον μήνα\t792


Forzajuve.gr: Η πασίγνωστη τραγουδίστρια που είπε «Forza Juve» μετά την αφιέρωση του Μαρκίσιο\nΗ πασίγνωστη τραγουδίστρια που είπε «Forza Juve» μετά την αφιέρωση του Μαρκίσιο\nΟ Κλαούντιο Μαρκίσιο στηρίζει την... Ριάνα και η Ριάνα στηρίζει την Γιουβέντους.\nΗ τραγουδίστρια από τα Μπαρμπέιντος είχε συναυλία το βράδυ της Δευτέρας στο Τορίνο αλλά ο άσος της Γιούβε, ο οποίος προφανώς έχει επαφές μαζί της, δεν μπορούσε να πάει λόγω των αποθεραπειών για τους χιαστούς.\nΕτσι, ανέβασε μια φωτογραφία στο Instagram, όπου κρατάει μια φανέλα υπογεγραμμένη, η οποία προορίζεται για την Ριάνα.\nΜία μέρα μετά, η διάσημη τραγουδίστρια ανταπέδωσε, ανεβάζοντας μια φωτογραφία στην οποία κρατάει τη μπιανκονέρα αλλά και την μπλε φανέλα της Γιουβέντους και έγραψε: «Πως μου πάει το μπλε; Forza Juve»! Η Ριάνα, μάλιστα, έμαθε και το... fino alla fine!


Στην "επέτειο" του Αναστόπουλου κέρναγε ο Σίσιτς! - Gentikoule\nΠοδόσφαιρο —10/11, 19:06\nΣτην “επέτειο” του Αναστόπουλου κέρναγε ο Σίσιτς!\nΜε δύο ασίστ του Σλοβένου, ο ΟΦΗ δίχως να ιδρώσει κέρδισε 2-0 την Βέροια και έκανε το πρώτο από τα τέσσερα βήματα για την… εξαφάνιση του άγχους.\nΟ Νίκος Αναστόπουλος έλεγε την Παρασκευή ότι οι τέσσερις αγώνες που ακολουθούν είναι το κλειδί για την φετινή πορεία του ΟΦΗ. Και όπως αποδείχθηκε μέσα στον αγωνιστικό χώρο, οι ποδοσφαιριστές του είχαν πιάσει το νόημα που δεν άφησαν κανένα περιθώριο αντίδρασης στην Βέροια.\nΟ ΟΦΗ σοβαρός από το πρώτο λεπτό, δυσκολεύτηκε μέχρι να κάνει το 1-0 αφού σε εκείνο το λεπτό “άνοιξε” η μαζική άμυνα της Βέροιας. Και για να γίνει αυτό, χρειάστηκε και την βοήθεια της τύχης αλλά και την κλάση του Σίσιτς. Στο 41′ ο “Σίλε” κυνήγησε μια χαμένη μπαλιά, έκανε το γύρισμα από τα αριστερά και ο Σόουζα με προβολή άνοιξε το σκορ για τον ΟΦΗ.\nΑπό την στιγμή που ο ΟΦΗ άνοιξε την άμυνα της Βέροιας, τα πράγματα έγιναν πιο εύκολα. Με την σέντρα του δευτέρου ημιχρόνου και συγκεκριμένα στο 58′ ο ΟΦΗ πέτυχε και δεύτερο γκολ με τον Σίσιτς να σερβίρει και τον Λαμπρόπουλο να κάνει το 2-0 με ένα σουτ πάνω στην κίνηση “κλειδώνοντας” τη νίκη.


Οι μισές προτάσεις και η σκοτεινή ύλη | Ovi Βιβλιοθέσεις\nPosted: Ιανουαρίου 31, 2017 by SkiAMaXiA in Μυθιστόρημα\nΤον Blake Crouch τον γνώρισα από την τριλογία της Πόλης, που διάβασα μισή κι αυτό γιατί η μετάφραση ήταν για κλωτσιές. Ο Crouch έχει ένα ιδιαίτερο στυλ γραφής. Του αρέσουν οι μισές προτάσεις.\nΤώρα στα αγγλικά που τον έχω διαβάσει, οι μισές προτάσεις δεν είναι κάτι που ενοχλεί ή φαίνεται παράξενο, μπορεί και κάποιος να μην το (πολυ)προσέξει. Στα ελληνικά όμως, αυτό το στυλ θέλει την προσοχή του. Γιατί αν δεν το μεταφράσεις σωστά, θα βγει μάπα. Καλές είναι οι μικρές προτάσεις.\nΚαι οι μισές.\nΟι χωρίς ρήμα.\nΌμως οι λέξεις παράγουν μουσική. Και αυτή η μουσική δεν είναι πάντα ίδια από γλώσσα σε γλώσσα. Κάτι που έχει μουσικότητα στα αγγλικά, στα ελληνικά μπορεί να …ρετάρει. Αυτά τώρα τα λέω, γιατί όπως είπα στην αρχή, η τριλογία της Πόλης στα ελληνικά ήταν απογοήτευση (και διάβασα το πρώτο μισό, δεν είπα;) Ελπίζω, ΕΛΠΙΖΩ αυτό το βιβλίο που το περιμένουμε μέσα στο Φλεβάρη, να έχει μεταφραστεί προσεκτικά γιατί είναι πραγματικά ένα πάρα πολύ καλό βιβλίο, ένα θρίλερ επιστημονικής φαντασίας που κυλάει σελίδα τη σελίδα χωρίς να καταλαβαίνεις πού είναι το σασπένς και πού το Sci-Fi. Φανταστείτε σας το λέω εγώ, που με το Sci-Fi δεν το ‘χω καθόλου.\nΤο Dark Matter είναι το απόλυτο Mind fuck. Και με το ιδιαίτερο αυτό στυλ, το κοφτό και γρήγορο, τα βιβλία του είναι Page Turners, με το συγκεκριμένο να – τα – ΣΠΑΕΙ.\nΤα σπάει λέμε.\nΤο πρόβλημα το δικό μου με τα βιβλία το ξέρετε, βαριέμαι του θανατά μέσα σε 30 δεύτερα. Στο τάμπλετ βάζω καμιά 30-40 βιβλία και τα πιάνω ένα-ένα, μέχρι να κολλήσω. Να κολλήσω όμως. Να μην μπορώ να σταματήσω. Να λέω άντε λίγο ακόμα κι άντε λίγο ακόμα, πρέπει και να μαγειρέψω γαμώτο και να μην το αφήνω. Τέτοιο κόλλημα περιμένω να φάω και έχω παρατηρήσει πως το παθαίνω μόνο 1 με 2 φορές το χρόνο και περνάνε τουλάχιστον 100 βιβλία από μπροστά μου.\nΕ, αυτό τα κατάφερε. Με έπιασε από την πρώτη σελίδα, κι όχι μόνο δε διάβασα ούτε λέξη από οτιδήποτε άλλο, αλλά και το σκεφτόμουν συνέχεια τις ώρες που δεν το διάβαζα, μουρμουρίζοντας ΠΡΕΠΕΙ ΝΑ ΜΑΘΩ ΤΙ ΣΚΑΤΑ ΓΙΝΕΤΑΙ ΠΑΡΑΚΑΤΩ!! ΜΠΡΑΒΟ στον φίλτατο Blake. Το δούλεψε πολύ αυτό το βιβλίο.\nΟ Τζέισον Ντέσεν απολαμβάνει μια ήσυχη, καλή και συνηθισμένη ζωή στο σπιτάκι του με τη γυναίκα και τον έφηβο γιο του, καθηγητής φυσικής που παράτησε μια μεγάλη καριέρα για την οικογένεια. Ένα βράδυ αποφασίζει να βγει για ένα μόνο ποτό με τον παλιό του συγκάτοικο (και όχι και τόσο καλό φίλο) που γιορτάζει την επιτυχία του, μια επιτυχία που ίσως ο Τζέισον να έκανε δική του αν δεν είχε επιλέξει την οικογένεια αρκετά χρόνια πριν.\nΓυρνώντας στο σπίτι, ένας άντρας με μάσκα γκέισας τον αναγκάζει να μπει σε ένα αυτοκίνητο και να οδηγήσει σε ένα άγνωστο μέρος μέσα στη νύχτα, τον διατάζει να γδυθεί και τον αφήνει γυμνό στην παγωνιά να περπατά προς όπου εκείνος τον κατευθύνει. Δεν του λέει τι θέλει. Δεν του λέει γιατί. Μα η φωνή του είναι γνωστή. Μια ένεση στο λαιμό, μια δεύτερη στο πόδι, κι όλα θολώνουν, όλα χάνονται, ο Τζέισον καταλαβαίνει πως κάτι δεν πάει καθόλου καλά και το παλεύει, αλλά στο τέλος αφήνεται.\nΚαι ξυπνάει, μια μέρα μετά. Κι έχουν περάσει 14 μήνες. Και γυρίζει στο σπίτι του που είναι το σπίτι του αλλά δεν είναι δικό του, η γυναίκα του δεν είναι η γυναίκα του, ο γιος του δεν έχει γεννηθεί, και κάποιοι τον κυνηγάνε και νομίζουν πως είναι κάποιος που δεν είναι. Ή μήπως είναι;\nΤο βιβλίο σε μαγκώνει όχι μόνο από τη γρήγορη πλοκή του, αλλά και συναισθηματικά. Κι εκεί που λες «μα τι διάολο συμβαίνει;;» και μόλις νομίζεις ότι τώρα το ‘πιασες, είναι και κάτι άλλο. Και κάτι ακόμα. Και όσο προχωράει γίνεται ακόμα πιο τρελό. Μόλις εμφανιστεί – για όσους δε διαβάζουν αγγλικά- αρπάξτε το!


COMPEED Επιθέματα για Φουσκάλες για Ψηλοτάκουνα Παπούτσια 5τμχ. - PharmaPoli.com\nCOMPEED Επιθέματα για Φουσκάλες για Ψηλοτάκουνα Παπούτσια 5τμχ.\nCOMPEED Επιθέματα για Φουσκάλες για Ψηλοτάκουνα Παπούτσια 5τμχ. CODE No: 001136\nΑνακουφίζουν τον Πόνο Άμεσα\nΣχεδιασμένα για άψογη εμφάνιση: Αυτά τα εξαιρετικά διακριτικά επιθέματα παρέχουν άμεση ανακούφιση από τον πόνο ενώ παράλληλα προστατεύουν τις φουσκάλες, όσο ψηλά και αν είναι τα τακούνια σας.\nΣχεδιασμένα για εξαιρετική απόδοση: Λόγω της μοναδικής τεχνολογίας του COMPEED τα επιθέματα αυτά ανακουφίζουν άμεσα από τον πόνο και προστατεύουν από την τριβή. Έχουν σχεδιαστεί για να παραμένουν στη θέση τους, να απορροφούν τους κραδασμούς και να παρέχουν ευελιξία. Παραμένουν στη θέση τους κατά μέσο όρο για 24 ώρες.


Η ερώτηση που δεν πρέπει να κάνεις ποτέ στο πρώτο ραντεβού - Paranoid.gr\nΤο πρώτο ραντεβού είναι μια δύσκολη υπόθεση που κάνει όλους τους ανθρώπους να νιώθουν αμήχανα. Πόσο μάλλον όταν ο άνθρωπος με τον οποίον έχουν βγει τους ρωτάει πράγματα που τους φέρνουν σε δύσκολη θέση.\nΠιο συγκεκριμένα, υπάρχει μια ερώτηση που μπορεί μέσα σε λίγα δευτερόλεπτα να καταστρέψει τα πάντα και να σε κάνει να χάσεις το δεύτερο ραντεβού με το εν λόγω πρόσωπο. Η ερώτηση αυτή είναι η εξής: «Πώς και single;» και να ξέρεις ότι αν τυχόν την έχεις είδη κάνει στο παρελθόν δεν ακούστηκε και πολύ ευχάριστα στον άνθρωπο που την δέχτηκε.\nΚαλώς ή κακώς είναι μια προσβλητική ερώτηση και ο λόγος, διότι είναι ουσιαστικά σαν να ρωτάς τον άλλον αν έχει κάποιο πρόβλημα και για αυτό δεν έχει βρει ακόμα ταίρι. Και μάλιστα είναι εξίσου προσβλητική για άντρες και γυναίκες.\nΦυσικά, αν περιμένεις να πάρεις κάποια σοβαρή απάντηση τότε γελιέσαι, αφού πέραν του ότι ο άλλος θα φρικάρει, δεν θα έχει πραγματικά να σου δώσει καμία απάντηση. Τι περιμένεις δηλαδή, να ακούσεις ότι δεν του έκατσε κάτι ενδιαφέρον μέχρι τώρα ή ότι βγαίνει όλο περίεργες και δεν αντέχει άλλο;\nΈνα νέο είδος απιστίας έχει παρουσιαστεί\nΟι Incels είναι μέλη μιας διαδικτυακής υποκ�\nΤο ξέρεις το σενάριο όπου νιώθεις πως κάτ\nΤο να είσαι πιστός σε μια σχέση σημαίνει �\nΣύμφωνα με αυτή τη μελέτη, μόνο το 50% των �\nΕθνοφυλακή: Και οι γυναίκες πολίτες στα όπλα\nΔήμαρχος έκανε live αλλά δεν περίμενε η μασκότ να της χουφτώσει το στήθος


ΑΙΣΧΟΣ… Ούτε καν πωλείται…. Η ΔΩΔΩΝΗ χαρίζεται! • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΑΙΣΧΟΣ… Ούτε καν πωλείται…. Η ΔΩΔΩΝΗ χαρίζεται!\nΑρκεί να αναφερθεί μόνο ότι τα μικτά κέρδη της Δωδώνης το 2011 ανέρχονταν στα 14,8 εκατομμύρια!\nΑυτό είναι το ένα νούμερο. Το δεύτερο είναι το σύνολο του ενεργητικού της εταιρίας το οποίο φτάνει στα 86 εκατομμύρια σύμφωνα με τα επίσημα στοιχεία του ισολογισμού της!\nΑυτό και μόνο φτάνει για να γίνει αντιληπτή η αξία της Δωδώνης –η υπεραξία είναι ένα άλλο κεφάλαιο- και σε ποια τιμή τελικά θα περάσει στα χέρια ενός ιδιώτη!\nΟι προσφορές που έχουν κατατεθεί για την Δωδώνη αποκαλύπτονται μέσω….Θεσσαλίας. Κι αυτό γιατί μία από τις ενδιαφερόμενες εταιρίες για την εξαγορά της είναι η ΤΥΡΑΣ, η οποία δεν είναι καθόλου διατεθειμένη να καταθέσει τα όπλα.\nΟι υπόλοιποι τρείς, δηλαδή η γαλλική πολυεθνική «Λακταλίς», η Τουρκική «Τσοπάνις» και οι Γιαννιώτες συνεταιριστές που συμμετέχουν με μειοψηφικό ποσοστό στο μετοχικό σχήμα της «Δωδώνης», απέχουν αρκετά από τους δύο πρώτους και ουσιαστικά δεν έχουν καμία πιθανότητα να επιλεγούν.\nΣε κάθε περίπτωση ο πόλεμος –στο προσκήνιο και στο παρασκήνιο- για την πώληση της Δωδώνης μαίνεται. Και βέβαια μεγάλοι χαμένοι είναι οι κτηνοτρόφοι της Ηπείρου και η τοπική οικονομία!


Χώρισαν Γονίδης - Πέτροβιτς | κοσμικα , opinions | womenonly.gr\nΧώρισαν Γονίδης - Πέτροβιτς\nβρίσκομαι στη δυσάρεστη θέση να σου ανακοινώσω τη διάλυση ενός αρραβώνα και κατ' επέκταση το τέλος ενός μεγάλου έρωτα της εγχώριας show biz. Ο Σταμάτης Γονίδης και η Μυρτώ Πέτροβιτς εδώ και μέρες δεν είναι πια μαζί.\nΒρίσκομαι στη δυσάρεστη θέση να σου ανακοινώσω τη διάλυση ενός αρραβώνα και κατ' επέκταση το τέλος ενός μεγάλου έρωτα της εγχώριας show biz. Ο Σταμάτης Γονίδης και η Μυρτώ Πέτροβιτς εδώ και μέρες δεν είναι πια μαζί. Η είδηση έπεσε στο καλλιτεχνικό και μη στερέωμα σαν κεραυνός εν αιθρία, καθότι τα παιδιά ήταν σφόδρα ερωτευμένα και μέσα στην απόλυτη ευτυχία. Κι αυτό δεν είναι δικό μου συμπέρασμα, οι ίδιοι μας το επιβεβαίωναν με τις αγκαλίτσες και τα φιλάκια, στο λαιμό και τα χειλάκια, που έδιναν στις πλείστες κοσμικές τους εξόδους.\nΕκτός αυτού, το τέως ζεύγος ήταν ήδη σε τροχιά γάμου, έχοντας κιόλας ξεκινήσει τις προετοιμασίες. Να βρουν μπομπονιέρες, νυφικό, προσκλητήρια, κ.τ.λ. Μάλιστα, είχαν αποφασίσει και για το μέρος όπου θα ένωναν κι επισήμως ενώπιον Θεού και ανθρώπων, τις καρδιές τους, την Κύθνο. Το εν λόγω νησί Σωτήρη μου, αν δεν έχεις ακουστά είναι τόπος καταγωγής του αοιδού, ο οποίος νιώθει ένα ιδιαίτερο δέσιμο με το μέρος. Δεν υπάρχει περίπτωση , καλοκαίρι και να μην περάσει από κει. Πάντα, μετά τις Μπαχάμες, τα Πουκετ και τις Μαλδίβες, πηγαίνει Κύθνο για τα μπάνια του.\nΟμοίως έπραξε και φέτος, έχοντας μαζί του και την αρραβωνιάρα. Η απόλυτη ηρεμία και το γαλάζιο του πελάγους έσβησαν από το μυαλό του τις σκοτούρες του επαγγέλματος, γαληνεύοντας συγχρόνως την ψυχή του. Έλα, όμως που δε συνέβη το ίδιο και με τη Μυρτώ. "Φίδια" έζωσαν το κορμί της και ο σπόρος της ζήλιας φυτεύτηκε στο μυαλό της. "Ποια είναι αυτή που σου χαμογελάει; Από πού την ξέρεις"; "Αυτή γιατί σε κοιτάει; Κάνετε νοήματα έτσι"; Τέτοιες και άλλες βλακώδεις ερωτήσεις έκανε η ξανθιά μοντέλα, λησμονώντας ότι ο καλός της είναι ένας αοιδός αφιερωμένος στο κοινό του.\nΘα τα πίνω για μέναθα τα σπάω για μένα\nΟ, δε, Γονίδης στην αρχή κατανοούσε τις ανασφάλειες της Μυρτούς, διότι πρόκειται για μια νέα κοπέλα που δεν κατέχει τα μυστικά της show biz. Ωστόσο, μια, δυο, τρεις, δεν άντεξε ο δόλιος και είπε να χωρίσουν. "Αγεφύρωτες διαφορές που δημιουργούνται από το χάσμα γενεών" λέει η επίσημη ανακοίνωση. Είδες, τελικά Σώτο μου; Εκεί που λες, να βρω μια νεαρή, 25χρονη τσαχπίνα, να με αγαπήσει, να την παντρευτώ, σου τυχαίνει μια περίπτωση αλά Γονίδη και αποφαίνεσαι: "Καλύτερα μόνος σε διπλό κρεβάτι, να έχω το κεφάλι μου ήσυχο".\nΠάντως, ο καλλιτέχνης αυτό πράττει. Μετά το Δεκαπενταύγουστο, οπότε και χρονολογείται η οριστική ρήξη, περνάει τις περισσότερες ώρες στο σπίτι του στο Λαγονήσι, κάνοντας τις βουτιές του στην πισίνα με τη συντροφιά φίλων του. Με αυτούς, όταν βαριέται...ναυλώνει το αυτοκίνητό του και πηγαίνουν στην παραλιακή να πιουν κάνα ποτάκι και να ακούσουν δια στόματος Πλούταρχου "Μα σε ξεπέρασα".


Είναι 1,5 χρόνο μαζί, αλλά για γάμο ούτε κουβέντα! - MaryMary.gr\nΗ γειτονιά σχολιάζει, τα περιοδικά γράφουν και ο Γιώργος Σαμπάνης με την Άννα Πρέλεβιτς μετά από 1,5 χρόνο σχέσης και 10 μήνες συγκατοίκησης δεν κάνουν καμία κουβέντα για κουφέτα και νυφικά!\n«Η Άννα και ο Γιώργος περνάνε πολύ όμορφα μαζί. Έχουν μια υπέροχη σχέση. Ο γάμος μπορεί να περιμένει», λέει άτομο από το φιλικό τους περιβάλλον στην εφημερίδα «Real» και συνεχίζει: «Είναι δυο πολύ ταλαντούχα παιδιά και ο ένας στηρίζει τον άλλον». Το ζευγάρι, όπως είχες δει κι εδώ, συγκατοικεί και κάνει τα πάντα μαζί. Μάλιστα, πριν από λίγες μέρες η Άννα Πρέλεβιτς πήγε μαζί με τον Γιώργο Σαμπάνη στα βαφτίσια του 10 μηνών ανιψιού του, ενώ πριν από μερικές εβδομάδες έκαναν μαζί διακοπές στα Κύθηρα.\nΕκεί που έχει ρίξει ο καθένας ξεχωριστά το βάρος του είναι τα επαγγελματικά τους, αφού τους περιμένει μια γεμάτη χρονιά με τον Γιώργο Σαμπάνη να ετοιμάζει καινούργιο δίσκο με τον Αντώνη Ρέμο και την Άννα Πρέλεβιτς να βρίσκεται στην ομάδα της εκπομπής «Join Us».


Οι κάλτσες Havaianas, με το χώρισμα, μας επιτρέπουν να φοράμε σαγιονάρες όλο τον χρόνο / Fashion / Woman TOC\nΟι κάλτσες Havaianas, με το χώρισμα, μας επιτρέπουν να φοράμε σαγιονάρες όλο τον χρόνο\nΕιδικά τώρα που μένουμε αρκετές ώρες μέσα στο σπίτι αυτό το item είναι (σχεδόν) απαραίτητο.\nΟ συνδυασμός της κάλτσας με ανοιχτό παπούτσι είναι πιο επίκαιρος από ποτέ, και πλέον μπορείτε να τον υιοθετήσετε και εσείς. Χάρη στις νέες, πολύχρωμες κάλτσες από τη Havaianas, έχετε τη δυνατότητα να φοράτε τις αγαπημένες σας σαγιονάρες όλο το χρόνο.\nΕννοείται πως η συλλογή είναι γεμάτη τολμηρά και φωτεινά χρώματα! Τι άλλο θα περιμένατε άλλωστε από τους δημιουργούς των πιο χρωματιστών υποδημάτων στον κόσμο;\nΜπορεί να ακολουθείτε πιστά τις τάσεις της μόδας και να επιλέξετε να τις φορέσετε στις καθημερινές σας βόλτες στην πόλη ή να προτιμάτε την άνεση των Havaianas στη ζεστασιά του σπιτιού σας. Ότι και αν σας εκφράζει καλύτερα, το μόνο σίγουρο είναι ότι φέτος το χειμώνα θα έχετε όλα όσα χρειάζεστε για να δημιουργήσετε το δικό μας στυλ εντός και εκτός σπιτιού!\nΔεν υπάρχει πλέον λόγος να κρύβετε τις Havaianas σας στην ντουλάπα με τα καλοκαιρινά. Απλά βάλτε ένα ζευγάρι κάλτσες Havaianas και φορέστε τις όλο το χρόνο!\nΑνακαλύψτε εδώ τη νέα συλλογή:\nhavaianas, κάλτσες, κάλτσες με χώρισμα, μέσα στο σπίτι, όλο τον χρόνο